text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
21 Waza waphendula uYobhi wathi:
2 “Liphulaphuleni ngenyameko ilizwi lam,
Le mayibe yintuthuzelo yenu.
3 Ndinyamezeleni, kwaye mna ndiza kuthetha;
Emva kokuba ndithethile ngamnye wenu angagculela.+
4 Mna ke, ngaba ukuxhalaba kwam kubonakaliswa emntwini?
Okanye kutheni na umoya wam ungaphelelwa ngumonde?
5 Bhekisani ubuso benu kum nize nindijonge nithe manga,
Nibeke izandla zenu emlonyeni wenu.+
6 Ukuba ndikhumbule, kwakhona ndiye ndaphazamiseka,
Yaye inyama yam ibanjwe kukutyhwatyhwa.
7 Kutheni abangendawo beqhubeka bephila,+
Besiba badala, besongama nangendyebo?+
8 Inzala yabo imiselwe ngokuqinileyo phambi kwabo,
Nabo baphuma kubo phambi kwamehlo abo.
9 Izindlu zabo ziluxolo, azinkwantyi,+
Yaye intonga kaThixo ayikho phezu kwabo.
10 Inkunzi yakhe yenkomo iyamithisa, yaye ayiwachithi amadlozi;
Imazi yakhe yenkomo iyazala,+ ayiphunzi.
11 Amakhwenkwana abo baqhubeka bewathuma njengomhlambi,
Yaye abantwana babo abangamakhwenkwe baqhubeka behamba bedloba.
12 Baqhubeka bephakamisa ilizwi labo ngentambula nohadi,+
Kwaye baqhubeka benemihlali bakuva isandi sempempe.
13 Iimini zabo bazichitha ngokuba nexesha elimnandi,+
Yaye ngomzuzwana bayehla baye eShiyol.
14 Bathi kuTHIXO oyinyaniso, ‘Suka kuthi!+
Ukwazi imithetho yakho akusiyolisi.+
15 Uyini na uSomandla, le nto sifanele simkhonze,+
Yaye singenelwa njani kuba sinxulumene naye?’+
16 Khangela! Impilo-ntle yabo ayikho semandleni abo.+
Icebo labangendawo likude nam.+
17 Sicinywa kangaphi na isibane sabangendawo,+
Yaye intlekele yabo ibafikela izihlandlo ezingaphi na?
Ubahlulela kangaphi na intshabalalo emsindweni wakhe?+
18 Ngaba banjengeendiza ngaphambi komoya,+
Nanjengomququ obhudlwa luqhwithela?
19 UThixo uya kukubekela oonyana bakabani ukwenzakalisa kwakhe;+
Uya kumvuza ukuze akwazi oko.+
20 Amehlo akhe aya kukubona ukuxhwaleka kwakhe,
Yaye uya kusela umsindo kaSomandla.+
21 Kuba luya kuba yintoni na uyolo lwakhe endlwini yakhe emva kwakhe,
Xa inani leenyanga zakhe liya kwahlulwa kubini ngokwenene?+
22 Ngaba uya kumfundisa ukwazi kwanoThixo,+
Ngoxa Lowo egweba abaphakamileyo?+
23 Lo uya kufa ebudeni bokwanela kwakhe ngokupheleleyo,+
Xa engakhathali ngokupheleleyo yaye ehleli ngokukhululeka;
24 Xa amathanga akhe ezaliswe ngamanqatha
Nomongo wamathambo akhe ugcinwe ufumile.
25 Yaye omnye lo uya kufa enomphefumlo okrakra
Ngoxa engazidlanga izinto ezilungileyo.+
26 Baya kulala kunye eluthulini+
Yaye iimpethu ziya kubagubungela.+
27 Khangela! Ndizazi kakuhle iingcinga zenu
Namacebo eniya kundigonyamela ngawo.+
28 Kuba nithi, ‘Iphi na indlu yalowo usisidwangube,
Yaye iphi na intente, iminquba yabangendawo?’+
29 Ngaba akubabuzanga abo bahamba ngeendlela?
Ngaba akuyihloli ngenyameko imiqondiso yabo,
30 Ukuba ngemini yentlekele onobubi uyayekwa,+
Ngemini yokuvutha komsindo uyahlangulwa?
31 Ngubani na oya kumxelela indlela yakhe ebusweni bakhe?+
Yaye ngubani na oya kumvuza ngoko akwenzileyo?+
32 Yena ke, uya kuziswa emangcwabeni,+
Yaye kuya kubakho umlindo engcwabeni.
33 Kuye amagada omhlaba wentlambo aya kuba mnandi ngokuqinisekileyo,+
Yaye uya kurhuqa lonke uluntu emva kwakhe,+
Nabo babelinani elingabalekiyo phambi kwakhe.
34 Ngoko hayi indlela enizama ukundithuthuzela ngokulilize ngayo,+
Neempendulo zenu zisala zikukungathembeki!”
Yithumele
Yithumele
Yobhi 21
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=18&Chapter=21&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D18%26Chapter%3D21%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Uxhaswa Njani Ngemali Umsebenzi WamaNgqina KaYehova?
Umsebenzi wethu ngokuyintloko uxhaswa yiminikelo yokuzithandela yamaNgqina kaYehova. Akwenziwa nkongozelo kwiintlanganiso zethu, yaye amalungu ebandla akuyomfuneko ukuba akhuphe isishumi. (Mateyu 10:7, 8) Kunoko, kubekwa iibhokisi zeminikelo kwiindawo esidibanela kuzo ukuze nabani na ofuna ukunikela ngemali enjenjalo. Akachazwa umntu onikelayo.
Esinye isizathu sokuba sikwazi ukuhlawula iindleko zethu kukuba asinabo abefundisi abahlawulwayo. Ukongezelela, amaNgqina awahlawulwa ngomsebenzi wawo wokushumayela kwindlu ngendlu, yaye iindawo esinqula kuzo azikho mbejembeje.
Yonke imali ekunikelwa ngayo isiwa kwiofisi yesebe yamaNgqina kaYehova ize isetyenziswe ukunceda abantu abathwaxwe ziintlekele zemvelo, abathunywa bevangeli nabaveleli abahambahambayo, ekwakhiweni kweendawo esinqulela kuzo kumazwe asakhasayo, ekuprintweni nasekuthunyelweni kweeBhayibhile nezinye iimpapasho zamaKristu.
Umntu uyazikhethela ukuba ufuna ukunikela imali eza kunceda ebandleni, kumsebenzi owenziwa ehlabathini lonke okanye kuzo zombini. Ibandla ngalinye liye libhale ingxelo yemali.
Funda Okungakumbi
Ividiyo: How Jehovah’s Witnesses Finance Their Work
Bona indlela oxhaswa ngayo umsebenzi owenziwa ngamaNgqina kaYehova.

robotstxt: allowed

filter: keep


text:
INQAKU ELINGUMXHOLO
Iindlela Zokuphila Ezibalulekileyo Nezisenza Sonwabe
UChristina wayebambe ongezantsi! Wayechole iplastiki emnyama enesiqhuma semali, eyayinokulingana nomvuzo wakhe weminyaka engaphezu kweyi-20! Wayeyazi ukuba yekabani le mali. Wayemele enze ntoni? Wawuza kwenza ntoni wena? Impendulo yakho iya kubonisa indlela okubaluleke ngayo ukunyaniseka kuwe.
Ziziphi ezi ndlela zokuphila? Zizinto esizigqala njengezamkelekileyo nezibalulekileyo ebomini bethu. Zisenokuquka ukuxolela, ukunyaniseka, ukuzikhethela oko sifuna ukukwenza, uthando, ukuhlonipha ubomi kunye nokuzeyisa. Izinto ezibalulekileyo kuthi zibonakala kwindlela esiphila ngayo, kwizinto eziza kuqala kubomi bethu, kubuhlobo esinabo nabanye nakwindlela esibakhulisa ngayo abantwana bethu. Nangona zibalulekile ezi zinto, indlela abantu abaphila ngayo iyawohloka.
UKUWOHLOKA KWENDLELA YOKUZIPHATHA
Ngo-2008, abaphandi baseUnited States badlan’ indlebe namakhulu-khulu abantu abasebatsha ukuze bave oko bakucingayo ngeendlela zokuphila ezibalulekileyo. KwiThe New York Times, uDavid Brooks wathi: “Eyona nto ityhafisayo yindlela abacinga nabathetha ngayo ngeendlela zokuphila ezibalulekileyo.” Abaninzi babekuqonda ukuba ukudlwengula nokubulala kubi, kodwa “ngaphandle kwezo zinto, babengacingi nokucinga ngento elungileyo nengalunganga, nkqu naxa bethetha ngokuqhuba unxilile, ukukopa esikolweni okanye ukuthandana nabantu abaninzi ngexesha elinye.” Omnye wade wathi: “Andiye ndizikhathaze kangako ngokuba yiyiphi into elungileyo okanye ephosakeleyo.” Abaninzi bathi: ‘Ukuba ilungile kuwe, yenze. Yenza into efunwa yintliziyo yakho.’ Ngaba bubulumko loo nto?
Nangona intliziyo yomntu ikwazi ukuba nothando novelwano, kwangaxeshanye inokuba ‘nenkohliso ize ityhudise.’ (Yeremiya 17:9) Oko sikubona kwindlela yokuziphatha yeli hlabathi ewohlokayo
Zonke ezi zinto zimele zisenze sihlole iintliziyo zethu, singazithembi! IBhayibhile ithetha phandle isithi: “Okholosa ngentliziyo yakhe usisiyatha.” (IMizekeliso 28:26) Kanye njengekhampasi, kufuneka similisele iintliziyo zethu kwiindlela zokuphila ezibalulekileyo ukuze sonwabe. Sinokuzifumana phi? Abaninzi bazifunda eBhayibhileni kuba ichanile yaye ithetha phandle.
IINDLELA ZOKUPHILA ESINOKUZITHEMBA!
Iindlela zokuphila esizifumana eBhayibhileni zibonisa ukuba zazenzelwe abantu. Khawucinge nje ngeempawu ezimbalwa
Ukuthanda abanye.
Incwadi ethi Engineering Happiness
Oko kufundiswa yiBhayibhile: “Yambathani uthando, kuba lungumxokelelwane ogqibeleleyo womanyano.” (Kolose 3:
Olu thando alubhekiseli kwisini okanye ukuzithanda ngokugqith’ emgceni; kodwa lulawulwa yimigaqo. Lusibangela ukuba sikwazi ukunceda abantu esingabaziyo, singajonganga mbuyekezo. Kweyoku-1 kwabaseKorinte 13:
Xa iintsapho zingenalo olo thando, akubi mnandi entsatsheni, ingakumbi ebantwaneni. Elinye ibhinqa elinguMonica labhala lathi, ngoxa lalisengumntwana lalixhatshazwa emzimbeni, ngokweemvakalelo nangesini. Lathi: “Ndandingathandwa yaye ndiphelelwe lithemba.” Xa lalineminyaka eyi-15, laya kuhlala notatomkhulu nomakhulu walo abangamaNgqina kaYehova.
UMonica uthi: “Kwiminyaka emibini endahlala nabo bandifundisa ukuthanda nokunyamekela abanye nangona ndandineentloni. Bandinceda ndakhula ndilibhinqa elihloniphekileyo.” Ngoku uMonica owonwabileyo emtshatweni, umyeni wakhe kunye nabantwana babo babonisa uthando kwabanye ngokubaxelela ngesigidimi seBhayibhile.
Olunye utshaba lothando, kukuthanda ubunewunewu
Ububele.
Inqaku elaphuma eUnited States leThe Greater Good Science Center eseYunivesithi yaseKhalifoniya, eBerkeley lathi: “Ubungayi kuvuya xa ungena evenkileni uze uthenge ulonwabo olungasoze luphele? Le nto asiyontsomi xa loo nto uyithengayo uyithengela omnye umntu.” Ingongoma yile, eyona nto ivuyisayo kukupha kunokuphiwa.
Oko kufundiswa yiBhayibhile: “Kunoyolo ngakumbi ukupha kunokwamkela.”—IZenzo 20:35.
Eyona ndlela yokupha nesishiya sonwabile kukunikela ngexesha namandla ethu. Ngokomzekelo, ibhinqa elinguKaren labona amabhinqa amathathu
Yathi: “Umyeni wam uyeza.”
UKaren wathi: “Hayi ke, xa esiza mandikushiye ndiye kusebenza kwiHolo yoBukumkani, okanye ecaweni yam.”
Yathi: “UliNgqina likaYehova?”
UKaren wathi “Ewe,” baza bancokola nje kancinane.
Kwiiveki ezimbalwa emva koko uKaren wafumana ileta eyayinendawo efundeka ngolu hlobo: “Mna nomama asisoze siyilibale into osenzele yona. Sahamba kakuhle, siyabulela! Udadewethu wasixelela ukuba uliNgqina likaYehova, satsho sasibona isizathu sokuba ube nobubele. Umama liNgqina, mna ndisayekile. Kodwa ndiza kuphinda ndiqalele kungekudala!” UKaren wayevuyiswa kukuba eye wanceda amaNgqina amabini. Wathi: “Iinyembezi zazehlela.”
Umbhali uCharles D. Warner wabhala wenjenje: “Enye yezinto ezonwabisayo . . . ebomini kukuba xa unceda abanye unceda kwawena.” Kunjalo kuba uThixo akazange adale abantu ukuba bacingele iziqu zabo, kodwa wabadala baneempawu zakhe ezintle.
Ukunyaniseka.
Indlela yokuphila eyamkelekileyo ibaluleke kubo bonke abantu. Ukunganyaniseki kubangela ukuba soyike, singathembi yaye kube nzima ukuphila nabantu.
Oko kufundiswa yiBhayibhile: “Ngubani na oya kuba lundwendwe ententeni [kaThixo]? Ngulowo uhamba ngokungenasiphoso . . . ethetha inyaniso ngentliziyo yakhe.” (INdumiso 15:
Usamkhumbula uChristina owayechole imali? Wayengafuni ukuba sisityebi, kunoko wayefuna ukukholisa uThixo. Xa kwafika umnikazi wayo owayenyukelwe zizibilini, wamchazela ukuba imali yakhe ikhona. Wamangaliswa yindlela anyaniseke ngayo uChristina. Nomqeshi wakhe wamangaliswa koku, kangangokuba wamnyusela. Oku kungqina ubunyani bamazwi akweyoku-1 kaPetros 3:10 athi: “Lowo uthanda ukufumana ubomi nokubona imihla elungileyo, makathintele ulwimi lwakhe . . . ekuthetheni inkohliso.”
‘HAMBA ENDLELENI YABANTU ABALUNGILEYO’
Imithetho eseBhayibhileni ibonisa ukuba uMdali wethu uyasithanda, kuba isinceda ‘sihambe endleleni yabantu abalungileyo.’ (IMizekeliso 2:20; Isaya 48:17, 18) Xa sihamba kuloo ndlela, sibonisa ukuba siyamthanda uThixo ibe uya kusisikelela. IBhayibhile isithembisa oku: ‘Gcina indlela kaThixo, uya kukuphakamisa uwudle ilifa umhlaba. Xa abangendawo benqunyulwa, uya kubona.’
Banekamva eliqaqambileyo abo bathobela iBhayibhile


text:
EDOMINICAN REPUBLIC
Bayabathanda Abazalwana Babo
Isikolo Esitsha Siyanceda
UYehova wakusikelela ukuzibhokoxa kwabakhonzi bakhe eDominican Republic. Ngo-1994 kwakukho abavakalisi boBukumkani abayi-16 354 kumabandla ayi-259. Ngenxa yolo lwando luvuyisa ngokwenene, kwafuneka abadala abafanelekayo abangakumbi nezicaka zolungiselelo. Kwangaloo nyaka, iQumrhu Elilawulayo lavuma ukuba eDominican Republic kuqhutywe iSikolo Sokuqeqesha Abalungiseleli, ngoku esithathelwe indawo siSikolo Sabavangeli BoBukumkani.
Ngo-Oktobha 2011, abafundi abayi-600 baphumelela kwiiklasi eziyi-25 ezaziqhutyelwa apha eDominican Republic. Sithetha nje, bangaphezu kwesiqingatha abaphumelele kwezi klasi abakwinkonzo yexesha elizeleyo, abayi-71 ngoovulindlela abakhethekileyo, baze abayi-5 babe ngabaveleli beziphaluka. Iiklasi ezilishumi zesi sikolo beziqhutyelwa kwiofisi yesebe, kodwa ukususela kweyeshumi elinanye ziye zaqhutyelwa kwindawo elungiselelwe sona eseVilla González.
“AmaNgqina KaYehova Ahoyene”
NgoSeptemba 22, 1998, iNkanyamba uGeorges yantlitha lonke elaseDominican Republic, isitsho ngomoya owawuvuthuza ngesantya seekhilomitha eziyi-190 ngeyure yaza yonakalisa ngendlela engathethekiyo. Amawakawaka abantu aphulukana namakhaya, kwaza kwafa abangaphezu kwe-300. IKomiti Yokunceda Ngexesha Lentlekele yabeka izinto zokunceda kwiHolo yoBukumkani eseLa Romana yaye yayincediswa yiKomiti Yokwakha Yenqila. Amalunga ne-300 amatsha-ntliziyo awancedisa kuloo msebenzi, kuquka namaNgqina awayevela kumazwe ayi-16.
Kwafuneka kulungiswe okanye kwakhiwe iiHolo zoBukumkani eziyi-23 namakhaya abazalwana noodade angaphezu kwe-800. Ngokomzekelo, intliziyo kaCarmen, uvulindlela othe ngxi osel’ ekhulile, yaba lihlwili xa le nkanyamba yadiliza indlu yakhe awayehlala kuyo kangangeminyaka eyi-38. Noko ke, wayengakwazi ukuzibamba luvuyo xa kwafika iqela labazalwana abayi-15 lize kwenza umgangatho wendlu yakhe entsha. Uthi: “UYehova akasilibali, uyasinyamekela. Khawujonge le ndlu ndiyakhelwa ngabazalwana. Abamelwane bam bathi: ‘AmaNgqina kaYehova ahoyene; athandana ngokwenene.’” Kwavakala amazwi afana nala kulo lonke elo njengoko amaNgqina ayenceda abazalwana noodade.
Nangona iNkanyamba uGeorges yenza umonakalo omkhulu, imigudu eyenziwa ngabantu bakaYehova abanothando yabathuthuzela abazalwana. Okubaluleke nangakumbi kukuba, indlela asebenza ngokuzincama ngayo amatsha-ntliziyo yamenza wadunyiswa uYehova, umthombo wentuthuzelo yokwenene.
Kwakhiwa IiHolo ZoBukumkani Ezingakumbi
Ekubeni babesanda abafundi, kwafuneka iiHolo zoBukumkani ezingakumbi. Ngenxa yoko, ngoNovemba 2000, abazalwana baseDominican Republic baqalisa ukwakha iiHolo zoBukumkani ngoncedo lwelungiselelo lokunceda amazwe angathathi ntweni. Ngenxa yoko, ibandla lalinokukwazi ukwakha iHolo ethi ndijonge kwiiveki nje ezisibhozo. Kwathi kusiba nguSeptemba 2011, abe amaqela amabini akhayo sele akhe okanye alungisa iiHolo zoBukumkani eziyi-145.
Ezi zakhiwo zenze abantu banomdla ngokwenene, ukanti namatsha-ntliziyo akhayo aye anikela ubungqina obuhle. Ngokomzekelo, kwidolophana ekumntla-ntshona weli lizwe, abazalwana bafumana isiza esasinokuba seseHolo yoBukumkani. Omnye uvulindlela okhethekileyo wabuza umnikazi waso ukuba akasithengisi na. Wathi: “Sanukuchitha ixesha lenu kuba andizukunithengisela esi siza, ingakumbi xa niza kwakha icawa.”
Kungekudala emva koko, lo mfo waya kubona umkhuluwa wakhe oliNgqina likaYehova ePuerto Plata. Xa efika apho weva ukuba lo mkhuluwa wakhe ugulayo uthathwe yenye intsapho engamaNgqina ukuze imnyamekele. Le ntsapho yayimsa kugqirha, ezintlanganweni nasentsimini. Le ndoda yabuza umkhuluwa wayo ukuba ubabhatala malini aba bantu. Wathi: “Andibabhatali nemdaka. Kaloku ngabazalwana bam aba.”
“Ndiyaqala ukubona abantu abanobubele nabamanyene ngolu hlobo”
Le ndoda yayingakwazi ukuwuvala umlomo bububele obungathethekiyo bamaNgqina, kangangokuba yabiza laa vulindlela ukhethekileyo yaza yamxelela ukuba ingawathengisela amaNgqina isiza sayo. Abazalwana basithenga baza baqalisa ukwakha iholo. Ngaphambili, umfazi wale ndoda wayengawathandi amaNgqina kaYehova. Kodwa xa wabona indlela ababesebenza ngokumanyene ngayo abazalwana wathi, “Ndiyaqala ukubona abantu abanobubele nabamanyene ngolu hlobo.”


text:
Yintoni IWatch Tower Bible and Tract Society?
IWatch Tower Bible and Tract Society of Pennsylvania ngumbutho ongenzi ngeniso owasekwa ngo-1884 phantsi kwemithetho yaseCommonwealth of Pennsylvania, eMerika. Lo mbutho usetyenziswa ngamaNgqina KaYehova ukuxhasa umsebenzi wawo owenziwa ehlabathini lonke, oquka ukupapasha iiBhayibhile neencwadi ezisekelwe eBhayibhileni.
Ngokutsho kwezivumelwano zawo, iinjongo zalo mbutho “zezokunqula, ukufundisa nokunceda abantu,” ngokukodwa “ukushumayela nokufundisa ngoBukumkani BukaThixo obuphantsi kukaYesu Kristu.” Ukuze ube lilungu lalo mbutho uyamenywa ibe akuxhomekekanga kwimali onikela ngayo. Amalungu nabaphathi balo mbutho, bancedisa iQumrhu Elilawulayo lamaNgqina KaYehova..
Imibutho Esemthethweni
Ngaphandle kweWatch Tower Bible and Tract Society of Pennsylvania, kwamanye amazwe amaNgqina KaYehova asebenzisa eminye imibutho esemthethweni. Eminye yale mibutho isebenzisa amagama anjengathi, “Watch Tower,” elithi “Watchtower,” okanye kuguqulelwe elinye lawo.
Ukususela ekusekweni kwayo, le mibutho isemthethweni isincede sakwazi ukwenza izinto ezininzi, njengezi:
Ukubhala nokupapasha. Siye sapapasha iiBhayibhile ezizizigidi eziyi-220 neencwadi ezisekelwe eBhayibhileni eziziibhiliyoni eziyi-40 ngeelwimi ezingaphezu kweziyi-700. Kwiwebhsayithi ethi jw.org abantu bayakwazi ukufunda iBhayibhile simahla ngeelwimi ezingaphezu kweziyi-120 nokufumana iimpendulo kwimibuzo yeBhayibhile enjengothi, “Buyintoni UBukumkani BukaThixo?”
Ukufundisa. Siqhuba izikolo eziliqela zokufundisa iBhayibhile. Ngokomzekelo, ukususela ngo-1943, amaNgqina KaYehova angaphezu kwayi-8 000 aye ancedakala kuqeqesho awalufumana kwiSikolo SeBhayibhile SeWatchtower SaseGiliyadi, siwanceda akwazi ukukhonza njengabathunywa bevangeli okanye akwazi ukuxhasa nokomeleza umsebenzi wethu owenziwa ehlabathini lonke. Veki nganye, izigidi zabantu, kuquka abangengomaNgqina, ziqeqeshwa kwiintlanganiso eziqhutywa kuwo onke amabandla ethu. Sikwanazo neeklasi zokufundisa abantu abangafundanga yaye siye sapapasha incwadi ngeelwimi eziyi-110 efundisa abantu ukulesa nokubhala.
Ukunceda abantu. Siye sancedisa ngezinto kwabo baye bangamaxhoba eentlekele—enoba zezibangelwe ngabantu, njengesihelegu sango-1994 eRwanda, okanye zezemvelo, njengenyikima yango-2010 eHaiti.
Nangona sekwenziwe imisebenzi emininzi yile mibutho siyisebenzisayo, umsebenzi wethu awuxhomekekanga kuyo. MKristu ngamnye ufanele athobele umyalelo kaThixo wokushumayela nowokufundisa iindaba ezilungileyo. (Mateyu 24:14; 28:19, 20) Sikholelwa ekubeni nguThixo oxhasa umsebenzi wethu yaye iza kuqhubeka inguye ‘okhulisayo.’—1 Korinte 3:6, 7.
Funda Okungakumbi
Uncwadi Lwethu Lubhalwa Luze Luguqulelwe Njani?
Sivelisa uncwadi ngeelwimi ezingaphezu kwama-600. Kutheni sizibhokoxa kangaka nje?
Xa Kukho Intlekele, Uthando Lusiqhubela Esenzweni
Kumazwe amaninzi, amaNgqina kaYehova anikela uncedo olufunekayo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
44 Yandibuyisa ngendlela yesango lengcwele, elingaphandle elijonge ngasempuma,+ yaye lalivaliwe.+
2 Wandula ke uYehova wathi kum: “Ngokubhekisele kweli sango, liya kuqhubeka livaliwe. Aliyi kuvulwa, kungekho namntu nje uya kungena ngalo; kuba uYehova, uTHIXO kaSirayeli,+ ungene ngalo, limele liqhubeke ke livaliwe.
3 Noko ke, isikhulu+—sona njengesikhulu siya kuhlala ngakulo, ukuze sidle isonka phambi koYehova.+ Siya kungena ngendlela yevaranda yesango, size siphume ngendlela yayo.”+
4 Ngoku ke yandisa ngendlela yesango lasemntla phambi kweNdlu, ukuze ndibone, yaye, khangela! ubuqaqawuli bukaYehova babuzalise indlu kaYehova.+ Ndaza ke ndawa ngobuso.+
5 Wandula ke wathi uYehova kum: “Nyana womntu, beka intliziyo yakho+ uze ubone ngamehlo akho, nangeendlebe zakho uve konke oko ndikuthetha nawe ngokubhekisele kuyo yonke imimiselo yendlu kaYehova nangokubhekisele kwimithetho yayo yonke, yaye umele ubhekise intliziyo yakho esangweni leNdlu nakuwo onke amasango okuphuma engcweleni.
6 Uze ke uthi kwiMvukelo,+ kwindlu kaSirayeli, ‘Itsho iNkosi enguMongami uYehova ukuthi: “Kwanele ngoku ngenxa yazo zonke izinto zenu ezicekisekayo, ndlu kaSirayeli,+
7 ukungenisa kwenu abasemzini abangalukanga entliziyweni nabangalukanga enyameni,+ ukuze babe sengcweleni yam khon’ ukuze ihlanjelwe, yona kanye indlu yam; xa ninikela isonka sam,+ amanqatha+ negazi,+ ngoxa besaphula umnqophiso wam ngenxa yazo zonke izinto zenu ezicekisekayo.+
8 Aniyinyamekelanga nembopheleleko yezinto zam ezingcwele,+ ningamisi nabanye babe ngabagcini bembopheleleko yam engcweleni yam endaweni yenu.”’+
9 “‘Itsho iNkosi enguMongami uYehova ukuthi: “Akukho bani wasemzini, ongalukanga entliziyweni nongalukanga enyameni, uya kungena engcweleni yam, oko kukuthi, nawuphi na owasemzini ophakathi koonyana bakaSirayeli.”’+
10 “‘Kodwa bona ke abaLevi abashenxela kude kum+ ekuphambukeni kukaSirayeli, owaphambukayo wemka kum, waphambukela kwizithixo zabo ezinezothe, nabo bamele basithwale isiphoso sabo.+
11 Bamele babe ngabalungiseleli engcweleni yam kwiindawo zokuvelela emasangweni eNdlu nabalungiseleli beNdlu.+ Bona baya kuxhela umnikelo otshiswa kuphele nombingelelo wabantu,+ bame phambi kwabo ukuze balungiselele kubo.+
12 Ngenxa yokuba baqhubeka belungiselela kubo phambi kwezithixo zabo ezinezothe+ zaza zaba sisikhubekiso esibangela indlu kaSirayeli yenze isiphoso,+ kungenxa yoko le nto ndisiphakamisele kubo isandla sam,’+ itsho iNkosi enguMongami uYehova, ‘yaye bamele bathwale isiphoso sabo.
13 Abayi kusondela kum ukuze basebenze njengababingeleli kum okanye basondele nakwiziphi na izinto zam ezingcwele, kwezona zinto zingcwele,+ yaye bamele bakuthwale ukuthotywa kwabo nezinto zabo ezicekisekayo abazenzileyo.+
14 Kwaye ngokuqinisekileyo ndiya kubenza abagcini bembopheleleko yeNdlu, nazo zonke iinkonzo zayo nako konke oko kufanele kwenziwe kuyo.’+
15 “‘Ke bona ababingeleli bobuLevi,+ oonyana bakaTsadoki,+ abayinyamekelayo imbopheleleko yengcwele yam xa oonyana bakaSirayeli baphambukayo kum, bona baya kusondela kum ukuze balungiselele kum,+ kwaye bamele beme phambi kwam+ banikele amanqatha+ negazi,’+ itsho iNkosi enguMongami uYehova.
16 ‘Ngabo abaya kungena engcweleni yam,+ yaye bona baya kusondela etafileni yam balungiselele kum,+ kwaye bamele bayinyamekele imbopheleleko leyo kum.+
17 “‘Kothi ekungeneni kwabo emasangweni entendelezo engaphakathi, banxibe izambatho zelinen, kungabikho nto yoboya kubo xa belungiselela emasangweni entendelezo ephakathi nangaphakathi.+
18 Entloko bafanele babe nezigqubuthelo zentloko zelinen,+ nasesinqeni babe nempahla yangaphantsi yelinen.+ Bafanele bangabhinqi nto ibangela ukubila.
19 Yaye xa bephuma besiya kwintendelezo engaphandle, kwintendelezo engaphandle besiya ebantwini, bafanele bahlube izambatho zabo ababelungiselela ngazo,+ bazibeke emagumbini okudlela angcwele+ baze bambathe ezinye izambatho, ukuze bangabangcwalisi abantu ngezambatho zabo.+
20 Nentloko bafanele bangayichebi,+ neenwele zentloko bafanele bangaziyeki zibe ngamayakayaka. Bafanele ngandlela zonke bazinquthule iinwele zeentloko zabo.+
21 Nabaphi na ababingeleli bafanele bangaseli wayini xa besiza entendelezweni engaphakathi.+
22 Bafanele bangazithabatheli mhlolokozi okanye mfazi ekuqhawulwe umtshato naye njengabafazi,+ kodwa basenokuthabatha iintombi ezinyulu kwinzala yendlu kaSirayeli+ okanye umhlolokazi ongumhlolokazi wombingeleli.’
23 “‘Yaye bafanele babayalele abantu bam umahluko phakathi kwento engcwele nento ehlanjelweyo; nomahluko phakathi koko kungahlambulukanga noko kuhlambulukileyo bafanele babenze bawazi.+
24 Nasetyaleni bona bafanele beme ngokwabo ukuze babe ngabagwebi;+ bamele baligwebe ke ngezigwebo.+ Bafanele bagcine nemithetho yam nemimiselo yam ngokubhekisele kuwo onke amaxesha+ emisitho yam, neesabatha zam bafanele bazingcwalise.+
25 Ufanele angangeni kofileyo woluntu khon’ ukuze angahlambuluki, kodwa ngoyise okanye ngonina okanye ngonyana okanye ngentombi okanye ngomntakwabo okanye ngodade wabo ongakhange abe ngowendoda basenokuzenza bangahlambuluki.+
26 Emva ke kokusulungekiswa kwakhe, bafanele bambalele imihla esixhenxe.+
27 Ngomhla ke wokuza kwakhe endaweni engcwele, entendelezweni engaphakathi, ukuza kulungiselela kwindawo engcwele, ufanele anikele umnikelo wakhe wesono,’+ itsho iNkosi enguMongami uYehova.
28 “‘Oku kumele kube lilifa labo: Ndililifa labo.+ Nifanele ningabaniki lifa kwaSirayeli: Ndililifa labo.
29 Umnikelo wokudla okuziinkozo nomnikelo wesono nomnikelo wetyala—bona baya kudla yona.+ Nayo yonke into enikelweyo kwaSirayeli—iya kuba yeyabo.+
30 Nokokuqala kwintlahlela yonke yayo yonk’ into nomnikelo wonke wayo yonk’ into kwiminikelo yenu yonke—kuya kuba kokwababingeleli;+ nentlahlela yomgrayo wenu nifanele niyinike ababingeleli,+ ukuze kuhlale intsikelelo phezu kwendlu yakho.+
31 Ababingeleli bafanele bangadli sidumbu nasidalwa siqwengiweyo sezidalwa eziphaphazelayo okanye sezilo.’+
Yithumele
Yithumele
Hezekile 44
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=44&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D44%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba Umthandazo Uluncedo?
NGABA kuyasinceda ukuthandaza? IBhayibhile ibonisa ukuba ukuthandaza kuyabanceda abakhonzi bakaThixo. (Luka 22:40; Yakobi 5:13) Eneneni ukuthandaza kusenza sibe nokholo yaye kungasinceda naxa sigula. Njani?
Masithi umntwana wakho uphiwe isipho. Ngaba ubuza kumfundisa ukuba kwanele ukuba azive esixabisa eso sipho? Okanye ngaba ubungayi kumfundisa ukuba athi uyabulela? Uxabiso lwethu luyakhula xa siyichaza indlela esivakalelwa ngayo. Ngaba kuba njalo naxa sithetha noThixo? Ngokuqinisekileyo. Khawuqwalasele le mizekelo imbalwa.
Imithandazo yokubulela. Xa simbulela uBawo ngezinto ezintle asenzela zona, siye sicinge kakhulu ngeentsikelelo. Loo nto isenza sibe nombulelo ngakumbi size sonwabe.—Filipi 4:6.
Umzekelo: UYesu wambulela uYise kuba wayemphulaphula yaye eyiphendula nemithandazo yakhe.—Yohane 11:41.
Ukuthandazela ukuxolelwa. Isazela sethu sisebenza nangakumbi size siguquke yaye sibuqonde ubunzulu besono xa sicela uThixo ukuba asixolele izono zethu. Kutsho kuphele nomvandedwa.
Umzekelo: UDavide wathandaza kuThixo emxelela ukuba wayeguqukile kwaye ezisola.—INdumiso 51.
Imithandazo yokucela ukhokelo nobulumko. Ukucela uYehova ukuba asinike ubulumko bokwenza izigqibo kunokusinceda sithobeke. Kunokusikhumbuza ukuba asazi yonke into ize loo nto isenze sithembele kuBawo wethu wasezulwini.—IMizekeliso 3:5, 6.
Umzekelo: USolomon wathobeka waza wacela ukhokelo nobulumko bokulawula uSirayeli.—1 Kumkani 3:5-12.
Imithandazo yaxa ubandezelekile. Ukuba siphalaza imbilini yethu kuThixo xa siphazamisekile, sakufumana isiqabu size sixhomekeke kuYehova kunokuba sizithembe.—INdumiso 62:8.
Umzekelo: UKumkani uAsa wathandaza xa wayejamelene notshaba oluyingozi.—2 Kronike 14:11.
Ukuthandazela abanye. Imithandazo enjalo iyasinceda singacingeli thina sedwa kunoko sibe novelwano nemfesane.
Umzekelo: UYesu wathandazela abalandeli bakhe.—Yohane 17:9-17.
Imithandazo yokudumisa. Ukudumisa uYehova ngenxa yemisebenzi neempawu zakhe ezintle kusenza simhlonele size simxabise nangakumbi. Imithandazo enjalo inokusisondeza nangakumbi kuThixo onguBawo wethu.
Umzekelo: UDavide wamdumisa uThixo ngenxa yendalo yakhe.—INdumiso 8.
Enye intsikelelo esiyifumana xa sithandaza ‘luxolo lukaThixo olungaphaya kokuqonda.’ (Filipi 4:7) Ukufumana uxolo kweli hlabathi lineengxaki yintsikelelo engaqhelekanga. Olo xolo lusenza sibe sempilweni. (IMizekeliso 14:30) Ngaba lubangelwa yimigudu yethu? Okanye ngaba kukho into ebaluleke nangakumbi ebandakanyekileyo?
Umthandazo uluncedo ngeendlela ezininzi—empilweni, ngokweemvakalelo naselukholweni


text:
Januwari 23-29
ISAYA 38-42
Ingoma 78 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“UYehova Unika Odiniweyo Amandla”: (imiz. 10)
Isa 40:25, 26—UYehova NguMthombo wawo onke amandla (ip-1 409-410 ¶23-25)
Isa 40:27, 28—UYehova uyabubona ubunzima esibunyamezelayo nokungabikho kobulungisa okusiphatha kakubi (ip-1 413 ¶27)
Isa 40:29-31—UYehova ubanika amandla abo bakholose ngaye (ip-1 413-415 ¶29-31)
-
Ukwemba Ubuncwane ObuseBhayibhileni: (imiz. 8)
Isa 38:17—UYehova uziphosa emva kwakhe njani izono zethu? (w03 7/1 17 ¶17)
Isa 42:3—Sazaliseka njani esi siprofeto kuYesu? (w15 2/15 7 ¶13)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) Isa 40:6-17
YIKHUTHALELE INTSIMI
Utyelelo Lokuqala: (imiz. 2 nangaphantsi) lc—Yenza amalungiselelo okubuyela.
Xa Ubuyela: (imiz. 4 nangaphantsi) lc—Yenza amalungiselelo okubuyela.
Isifundo SeBhayibhile: (imiz. 6 nangaphantsi) lv 38-39 ¶6-7—Bonisa indlela yokufikelela intliziyo.
INDLELA YOKUPHILA YAMAKRISTU
Ingoma 68
“Ungalibali Ukuthandazela AmaKristu Atshutshiswayo”: (imiz. 15) Ingxubusho. Qala ngokudlala ividiyo ethi Ityala LamaNgqina KaYehova Liza Kuxoxwa Kwakhona ETaganrog—Buza Kwenziwa Nini Ubulungisa?.
ISifundo SeBhayibhile Sebandla: (imiz. 30) kr isahl. 7 ¶10-18 nebhokisi ethi “Iinkqubo ZEWBBR,” nebhokisi ethi “Indibano Eyaba Sematheni”
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 9 Nomthandazo


text:
Ezemidlalo
Ezemidlalo ziquka yonke into esebenzisa amandla ethi yenziwe ngokudlala ethi yenziwe ngokungahoywa okanye ngocwangco injongo ikuku lolonga umzimba nokunika ulonwabo kwabo babandakanyekayo.
Ezemidlalo zisenokunzwelwa ukuphiswano, apho lowo uphumeleleyo athi abonakale ngomvuzo lento iye idinge ubuchwepheshe ingakumbimbi kumabuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye, benagamaqela okanye bezimele ngenqayi elangeni. Eminye engasebenzisi mangla enjenge midlalo yebhodi kunye neenkasi nayo nbanga aphezulu.
Iindidi zemidlalo ekhoyo ingamakhulu ngamakhulu, kuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxes yebhodi kunye neenkasi nayo nbanga aphezulu. Iindidi zemidlalo ekhoyo ingamakhulu ngamakhulu, kuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye, benagamaqela okanye bezimele ngenqayi elangeni.
Eminye engasebenzisi mangla enjenge midlalo yebhodi kunye neenkasi nayo nye amaxhesha kuthiwa zezemidlalo, kodwa imidlalo yaziwa ngokusebenzisa amandla nangokubuchwepheshe bomzimba.


text:
NGABA YADALWA?
Iintsholongwane Ezitya Ioli
NGO-2010 kwachitheka malunga neelitha eziyi-800 miliyoni zeoli kuNxweme lwaseMexico emva kokudubula nokuzika komatshini wokuyimpompa. Kodwa loo oli yanyamalala emva nje kwenyanga ezimbalwa. Yenzeka njani loo nto?
Khawucinge ngoku: Uphando olwenziwe ngoososayensi luye lwabonisa ukuba kukho iintsholongwane ezitya ioli. UProfesa uTerry Hazen osisazi sebhayoloji uzibiza ezi ntsholongwane ngokuthi “yimijukujelwa enxanelwe ioli.” Ziintsholongwane ezinjengezi ezacoca uNxweme lwaseMexico ekuthethwe ngalo ekuqaleni kweli nqaku.
Inqaku elipapashwe lijelo leendaba iBBC lithi: “Ayisothusi into yokuba kubekho iintsholongwane ezinxanelwe ioli elwandle kuba ulwandle belukhupha ioli” kangangezigidigidi zeminyaka.
Ziyancomeka iinzame zabantu zokucoca ulwandle emva kokuchitheka kweoli, kodwa nokuba sebezame kangakanani na, basenokwenza umonakalo ongakumbi kunokuba belungisa. Amachiza abawasebenzisayo aphazamisana nenkqubo yendalo yokutya ioli. Ukongezelela koko, imichiza enjalo ingawungcolisa ixesha elide umhlaba. Kodwa indlela yendalo yokucoca ioli efana nezi ntsholongwane zinxanelwe ioli inceda ulwandle luzicoce ngokwalo, ngaphandle kokuzonakalisa. *
Ucinga ntoni? Ngaba iintsholongwane ezitya ioli elwandle zazivelela? Okanye zadalwa?
^ isiqe. 6 Kusekutsha gqitha ukuba singaqikelela ukuba lo monakalo uza kuzichaphazela ixesha elide kangakanani izinto eziphila kolu nxweme.


text:
UVUKANI! NO. 5 2016
Ngaba UYesu Wakha Waphila Nyhani?
Imbali inabuphi ubungqina?
Ngaba UYesu Wakha Waphila Nyhani?
Abasemagunyeni bamandulo nabangoku bathini ngalo mba?
Makhe Sithethe Ngamazwe AseMerika
Ukukhathazeka nogonyamelo ziingxaki nje ezimbalwa ajongene nazo amanye amazwe aseMerika. Ngaba ubulumko obuseBhayibhileni bunokunceda?
Fundisa Umntwana Wakho Ngesondo
Abasebatsha bachanabeke kwimiyalezo yesondo besebancinane kakhulu. Oko umele ukwazi? Yintoni onokuyenza ukuze ukhusele abantwana bakho?
Ummangaliso Wendalo
Awukho umchiza obaluleke njengalo ebomini. Nguwuphi lo mchiza, yaye yintoni ewenza ubaluleke kangaka?
Ukubulela
Ukubulela kunceda kwizinto ezininzi. Kunokukunceda njani, unokukwazi njani ukubulela?
UAristotle
Iimbono zalo mfundi wefilosofi zangena kakhulu kwiimfundiso zeNgqobhoko.
“Asiqhelanga Kufundiswa Ngolu Hlobo!”
Iividiyo ezikwiwebhsayithi ethi jw.org/xh zibangel’ umdla kootitshala, abacebisi babantwana nabanye.
Izinto Ezingakumbi Ezifumaneka Kwi-intanethi
Yiba Noxabiso
Unokulubonisa njani uxabiso kwabo basenzele izinto?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
22 Laza ilizwi likaYehova laqhubeka lifika kum, lisithi:
2 “Wena ke, nyana womntu, uya kusigweba na,+ uya kusigweba na isixeko esinetyala legazi+ uze ngokuqinisekileyo usazise zonke izinto zaso ezicekisekayo?+
3 Uze uthi, ‘Itsho iNkosi enguMongami uYehova ukuthi: “Owu sixekondini siphalaza igazi+ phakathi kwaso kude kufike ixesha laso,+ nesenze izithixo ezinezothe ngaphakathi kwaso ukuze sibe sesingahlambulukanga,+
4 ngegazi lakho oliphalazileyo unetyala,+ ngezithixo zakho ezinezothe ozenzileyo uye waba ngongahlambulukanga.+ Usondeza iimini zakho, yaye uya kufika kwiminyaka yakho. Kungenxa yoko le nto ndimele ndikwenze into yokungcikivwa ezintlangeni neyokugculelwa emazweni onke.+
5 akufuphi nalawo akude aya kukugculela, wena ugama lingahlambulukanga, nophuphuma isiphithiphithi.+
6 Khangela! Izikhulu+ zakwaSirayeli zikuwe, ngasinye sanikela ngengalo yaso ngenjongo yokuphalaza igazi.+
7 Uyise nonina babaphethe ngendelelo kuwe.+ Kumphambukeli benze ngokuqhatha phakathi kwakho.+ Inkwenkwe engenayise nomhlolokazi babadlakazelisa kuwe.”’”+
8 “‘Iindawo zam ezingcwele uzidelele, neesabatha zam wazihlambela.+
9 Kuwe bekukho nabanyelisi, ngenjongo yokuphalaza igazi;+ badlela ezintabeni kuwe.+ Baye baqhuba ihambo evakalala phakathi kwakho.+
10 Batyhile ubuze bukayise kuwe;+ umfazi ongahlambulukanga esexesheni baye bamthoba kuwe.+
11 Kwaye indoda yenze into ecekisekayo kumfazi weqabane layo,+ indoda yenze inqambi umolokazana wayo ngehambo evakalala;+ kwaye indoda ithobe udade wabo, intombi kayise, kuwe.+
12 Bathabathe isinyobo kuwe ngenjongo yokuphalaza igazi.+ Uthabathe inzala+ waza wabiza inzuzo enkulu,+ yaye ngogonyamelo uzenzela inzuzo+ kumaqabane akho ngokuqhatha,+ kwaye mna undilibele,’+ itsho iNkosi enguMongami uYehova.
13 “‘Yaye, khangela! ndiqhwabe izandla+ ngenxa yenzuzo yokungekho sikweni oyenzileyo,+ nangenxa yezenzo zakho zophalazo-gazi ezibe phakathi kwakho.+
14 Ngaba intliziyo yakho iya kuhlala inyamezela+ okanye izandla zakho zikunike amandla ngemihla yokuthabatha kwam inyathelo ngawe?+ Mna, Yehova, ndithethile yaye ndiza kuthabatha inyathelo.+
15 Kwaye ndiza kukuchithachitha phakathi kweentlanga ndize ndikusasaze phakathi kwamazwe,+ yaye ndiza kukutshabalalisa ukungahlambuluki kwakho kuwe.+
16 Ngokuqinisekileyo uya kuhlanjelwa ngaphakathi kwakho phambi kwamehlo eentlanga, wazi ukuba ndinguYehvoa.’”+
17 Laza ilizwi likaYehova laqhubeka lifika kum, lisithi:
18 “Nyana womntu, abo bendlu kaSirayeli baye baba yintlenge kum.+ Bonke balubhedu nenkcenkce nentsimbi nelothe phakathi eziko. Baye baba yintlenge eninzi, leyo yesilivere.+
19 “Ngoko ke itsho iNkosi enguMongami uYehova ukuthi, ‘Ngenxa yokuba nonke niye naba njengentlenge eninzi,+ ke ngoko yabonani, ndiniqokelela ndawonye phakathi eYerusalem.+
20 Njengokuqokelela isilivere nobhedu nentsimbi+ nelothe nenkcenkce phakathi eziko, uzifuthe+ ngomlilo ukuze zinyibilike,+ ndiya kwenjenjalo ukubaqokelela ndawonye ngomsindo wam nangobushushu bam, ndinifuthe ndize ndininyibilikise.
21 Yaye ndiza kunibuthela ndawonye ndize ndivuthele phezu kwenu ngomlilo wobushushu bam,+ ninyibilike phakathi kwayo.+
22 Njengasekunyibilikiseni isilivere phakathi eziko, niya kwenjenjalo ukunyibilikiswa phakathi kwayo; nazi ukuba mna, Yehova, ndibuphalazile ubushushu bam phezu kwenu.’”+
23 Laza ilizwi likaYehova laqhubeka lifika kum, lisithi:
24 “Nyana womntu, yithi kuyo, ‘Ulilizwe elingahlanjululwanga, elinganelwayo ngomhla wesiqalekiso.+
25 Liyelenqe labaprofeti bakhe phakathi kwayo,+ njengengonyama egqumayo, eqwenga ixhoba.+ Okunene bayawuqwenga umphefumlo.+ Bathabatha ubuncwane nezinto ezixabisekileyo.+ Babandisile abahlolokazi bayo phakathi kwayo.+
26 Ababingeleli bayo bawugonyamele umthetho wam,+ yaye bayazihlambela iindawo zam ezingcwele.+ Abenzanga mahluko+ phakathi kwento engcwele neqhelekileyo,+ naphakathi kwento engahlambulukanga nehlambulukileyo,+ kwaye bawafihlile amehlo abo+ kwiisabatha zam, yaye ndihlanjelwe phakathi kwabo.+
27 Iinkosana zayo phakathi kwayo zinjengeengcuka eziqwenga ixhoba ekuphalazeni igazi,+ ekutshabalaliseni imiphefumlo ngenjongo yokwenza inzuzo ngokungekho sikweni.+
28 Nabaprofeti bakhe bazityabekela ngokuqaba mhlophe,+ bebona into engeyonene+ kwaye bebavumisela ubuxoki,+ besithi: “Itsho iNkosi enguMongami uYehova ukuthi,” abe yena uYehova engathethanga.
29 Abantu belizwe bona baye baqhubeka necebo lokuqhatha+ yaye baye bazixhwithela ekuphangeni,+ badlakazelisa oxhwalekileyo nolihlwempu,+ nomphambukeli bamqhatha ngokungekho sikweni.’+
30 “‘Ndafuna ke indoda phakathi kwabo engangciba udonga lwamatye+ nengema ethubeni+ phambi kwam ngenxa yelizwe elo, ukuze mna ndingalonakalisi;+ andifumananga nanye.
31 Ngoko ndiya kusiphalaza isiqalekiso+ sam phezu kwabo. Ndiza kubatshabalalisa ngomlilo wokuvutha komsindo wam.+ Indlela yabo ndiza kuyizisa entlokweni yabo,’+ itsho iNkosi enguMongami uYehova.”
Yithumele
Yithumele
Hezekile 22
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=22&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D22%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IMboniselo Eyenziwe Lula
Ukususela kwiMboniselo kaJulayi 2011, kuye kwazanywa ukuprinta IMboniselo yesiNgesi eyenziwe lula kangangonyaka. Ngoku sele kugqitywe ukuba iqhubeke isenziwa.
Ukususela ngoJanuwari 2013, le Mboniselo iya kufumaneka nangesiFrentshi, isiPhuthukezi nesiSpanish.
Le Mboniselo yayenzelwe abo ulwimi lwabo ingesosiNgesi nabangena kumabandla esiNgesi.
Ukuqala kwayo ukuphuma, zathontelana iileta zombulelo. Enye yayivela kuRebecca oneminyaka engama-64, ohlala eLiberia nongazange awubone umnyango wesikolo. Wathi: “
Ndifunda ukulesa. Ngamanye amaxesha bendidla ngokufunda IMboniselo yesiNgesi, kodwa ndingayiva nokuba ithini. Ndiyithanda kakhulu le yenziwe lula. Ndiyayiva.”
Abazali abaninzi basebenzisa IMboniselo eyenziwe lula ukuze bancede abantwana babo balungiselele, enye yeentlanganiso zamaNgqina kaYehova.
URosemary, okhulisa abazukulwana abangamantombazana abathathu, ubhale wenjenje: “
Ukufunda iMboniselo namantombazana bekunzima kakhulu. Bekufuneka sisebenzise idictionary. Besichitha ixesha elininzi sizama ukuqonda intsingiselo yamagama kangangokuba bebede balahlekelwe yeyona nto ithethwayo. Ngoku ixesha lethu silichitha ngokufunda izibhalo nokuqonda indlela ezidibana ngayo naloo nto siyifundayo.”
Nanku umzekelo obonisa umahluko phakathi kweMboniselo yesiNgesi efundisayo kunye neyesiNgesi esenziwe lula. Xa ichaza intlanganiso yabapostile bakaKristu ekwiZenzo 15, iMboniselo yesiNgesi efundisayo ithi: “
What followed was, not a mind-numbing theological debate over dry technicalities, but a lively doctrinal discussion.” Ukanti yona eyesiNgesi esenziwe lula ithi: “
Their meeting was, not a boring religious argument about unimportant details, but an exciting discussion about Bible teachings.”


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
11 “Ngonyaka wokuqala kaDariyo umMedi,+ ndema njengomomelezi nanjengenqaba yakhe.
2 Ngoku ke ndiza kukuxelela inyaniso:+
“Khangela! Kuseza kubakho ookumkani abathathu abamela iPersi,+ yaye owesine+ uya kubodlula bonke abanye ngobutyebi.+ Uya kuthi ke akomelela ngobo butyebi bakhe, uya kuvusa yonk’ into ibe nxamnye nobukumkani baseGrisi.+
3 “Kweso sithuba ke ukumkani oligorha uya kuma, alawule ngolawulo olukhulu,+ esenza unothanda.+
4 Yaye akuba emile,+ ubukumkani bakhe buya kwaphulwa buze bahlulelwe emimoyeni yomine+ yamazulu,+ buncothulwe bube bobabanye, abangengabo abesizukulwana sakhe;+ yaye abayi kulawula ngendlela abelawula ngayo yena.
5 “Ke ukumkani wasemzantsi uya komelela, kwanenye yeenkosana zakhe; yaye uya koyiswa ngokuqinisekileyo ngulowo uya kuba nolawulo olukhulu kunolwakhe.
6 “Ekupheleni kweminyaka ethile baya kumanyana, ibe yona kanye intombi kakumkani wasemzantsi iya kuza kukumkani wasemntla ukuze badale imvisiswano. Kodwa ingalo yentombi ayiyi kuba namandla;+ naye akayi kuma, nengalo leyo yakhe; kwaye iya kunikezelwa intombi leyo, nabo bayizisayo, nowayizalayo, nowayomelezayo ngaloo maxesha.
7 Uya kusuka omnye ongowehlumelo+ leengcambu zayo eme esikhundleni sakhe, aye emkhosini wamajoni aze ahlasele inqaba yokumkani wasemntla, amoyise.
8 Uya kuthabatha bonke abathinjwa, noothixo babo,+ nemifanekiso yabo etyhidiweyo, nempahla yabo enqwenelekayo yesilivere neyegolide, aye nayo eYiputa. Kwaye uya kumela mgama kukumkani wasemntla kangangeminyaka ethile.
9 “Kodwa uya kusuka yena aye kuziphindezelela kukumkani wasemzantsi, aphinde abuyele emhlabeni wakhe.
10 “Ke kaloku bona oonyana bakhe, baya kuvuseleleka, baze bahlanganise umkhosi omkhulu wamajoni. Ekuzeni kwakhe uya kuvuthuza akhukulise adlule. Kodwa uya kubuya, aze afunzele enqabeni yakhe.
11 “Uya kuthi ke ukumkani wasemzantsi asukele phezulu ngomsindo, aye kulwa naye, oko kukuthi, ukumkani wasemntla; oya kusuka yena ngokuqinisekileyo ahlanganise isihlwele esikhulu, kodwa sona siya koyiswa.+
12 Ngokuqinisekileyo siya kuthwalelwa kude eso sihlwele. Iya kuphakama+ intliziyo yakhe, awise amashumi amawaka; kodwa akayi kuwasebenzisa amandla akhe.
13 “Ukumkani wasemntla uya kubuya ahlanganise isihlwele esikhulu kunesokuqala; aze emva kweminyaka, ekupheleni kwamaxesha, abuye nehlokondiba lomkhosi wakhe wamajoni+ nempahla eninzi.+
14 Kwaye ngelo thuba baya kuba baninzi abamvukelayo ukumkani wasemzantsi.
“Baya kuba baninzi noonyana babaphangi besizwe sakowenu abaya kumvukela ngenjongo yokuzalisekisa amaphupha abo;+ kodwa baya kukhubeka.+
15 “Ukumkani wasemntla uya kuza, akhe umsele wokungqinga+ aze asithimbe isixeko esineenqaba. Ke yena owasemzantsi uya kuphelelwa ngamandla, zingabi nakuma iingalo zakhe; bawe abakhethiweyo bakhe.
16 Ngoko lowo umhlaselayo uya kufika enze unothanda, ibe akuyi kubakho umayo phambi kwakhe. Yaye uya kuma elizweni Eliligugu,+ atshabalalise ngesandla sakhe.+
17 Uya kuzimisela+ ukuphuma ngamandla obukumkani bakhe buphela, enze amalinge okudala imvisiswano;+ kwaye uya kuphumelela.+ Nangokubhekisele kwintombi yoluntu, uya kunikwa ukuba ayonakalise. Kwaye ayiyi kuma, ingayi kuqhubeka iyeyakhe.+
18 Uya kwandula azimisele ukuya kuhlasela amazwe angaselunxwemeni+ aze okunene athimbe amaninzi. Kuya kuvela umphathi othile, ayiphelise ingcikivo yakhe. Uya kuyibuyisela kwakuye.
19 Uya kusuka ke ajike, abuyele kwiinqaba zelizwe lakhe, afike akhubeke, awe, kuphele ngaye.+
20 “Oya kuma esikhundleni sakhe+ uya kumisela umqokeleli+ ngenjongo yokulondoloza ubungangamsha bobukumkani bakhe, kodwa ngeentsuku ezimbalwa naye uya kwaphulwa, phofu kungengangxabano namfazwe.
21 “Esikhundleni sakhe kuya kuma lowo udelekileyo+ onganikwanga sidima sobukumkani; uya kungena kungekho mntu ulindeleyo,+ abuthabathe ubukumkani ngobuqhophololo.+
22 Nabo beza ngengalo+ eyomeleleyo nxamnye naye, uya kuyaphula ingalo leyo;+ abakhukulise, kwaneNkokeli+ yomnqophiso+ ngokunjalo.+
23 Uya kubakhohlisa abo bazimanyanisa naye, anyuke, azuze amandla ngohlanga oluncinane.+
24 Uya kuhlasela amaphondo atyebileyo engalindelanga,+ abe nempumelelo egqwesa eyooyise nooyisemkhulu. Ke amaxhoba nako konke okuphangiweyo uya kukwabela abantu bakhe; aze acebe iindlela zokuhlasela iindawo ezinqatyisiweyo,+ kodwa oko kuya kuba kokwexeshana.
25 “Uya kuzithemba ngamandla ize intliziyo yakhe imxhokonxele ekubeni ahlasele ukumkani wasemzantsi enomkhosi omkhulu wamajoni; wothi ke naye ukumkani wasemzantsi axhobele imfazwe, amhlangabeze ngomkhosi omkhulu nonamandla ngokugqithiseleyo. Kodwa akayi kuma, kuba baya kumenzela iyelenqe.
26 Uya kuwiswa kanye ngabo badla naye esithebeni sakhe.
“Umkhosi wakhe wamajoni uya kukhukuliswa uphele, kufe abaninzi.
27 “Abo kumkani babini baya kuhlala phantsi etafileni enye,+ babhunge, iintliziyo zabo zityekele ebubini, bekhohlisana.+ Kodwa abayi kuphumelela,+ kuba isiphelo sesexesha elimisiweyo.+
28 “Wobuyela ke ezweni lakhe enempahla eninzi, kodwa intliziyo yakhe iya kuwuchasa umnqophiso ongcwele.+ Kwaye uya kuphumelela+ kuko oko, andule ke ukubuyela ezweni lakhe.
29 “Ke kaloku ngexesha elimisiweyo+ uya kubuya kwakhona ahlasele elasemzantsi;+ kodwa akasayi kuphumelela njengasekuqaleni.
30 Ziya kuza kuye iinqanawa zaseKitim+ zimxine, ade adakumbe.
“Ekubuyeni kwakhe uya kuwuqalekisa+ umnqophiso ongcwele,+ kwaye uya kuphumelela; asuke azimanye nabo bawushiyileyo umnqophiso ongcwele.
31 Iingalo zakhe zosuka ziyihlambele ingcwele,+ inqaba, ziwuphelise umbingelelo owenziwa rhoqo.+
“Kwaye ngokuqinisekileyo ziya kubeka into elizothe+ lesiphanziso.+
32 “Abo bawuphatha ngokungendawo umnqophiso,+ uya kubakhokelela kuwexuko+ ngamazwi agudileyo.+ Kodwa ke bona abantu abamaziyo uThixo wabo,+ baya koyisa,+ baphumelele.
33 Abo banengqiqo+ phakathi kwabantu, baya kunika abaninzi ukuqonda.+ Kodwa ke kangangeentsuku ezithile baya kuba zizisulu zekrele, namadangatye, nokuthinjwa, nokuphangwa.+
34 Ngexesha laloo nkxwaleko baya kuzuza uncedo oluncinane;+ kodwa abaninzi baya kuzibandakanya nabo behanahanisa.+
35 Bambi kwabo banengqiqo baya kukhubeka,+ kodwa olu iya kuba luvavanyo lokusulungekiswa nokuhlanjululwa kwabo,+ kude kube sisiphelo;+ esiya kufika ngexesha elimiselweyo.+
36 “Ukumkani lowo ke uya kwenza unothanda, aziphakamise, azenze mkhulu kunabo bonke oothixo;+ athethe izinto ezinkulu nxamnye noTHIXO woothixo.+ Ngokuqinisekileyo uya kuphumelela side siphele isiqalekiso;+ ngenxa yokuba kumele kwenzeke oko kugqitywe kuko.
37 Akayi kumkhathalela uTHIXO wooyise; engayi kukukhathalela noko kulangazelelwa ngabafazi kwanabo bonke abanye oothixo, kodwa uya kuzenza mkhulu ngaphezu kwakhe wonk’ ubani.+
38 Uya kuzukisa uthixo weenqaba, thixo lowo ababengamazi ooyise; amzukise ngegolide, nangesilivere, nangamatye anqabileyo, nangezinto ezinqwenelekayo.
39 Uya kuhlasela ngempumelelo nawona magwiba anqatyisiweyo, ekholose ngalo thixo wakhe wasemzini. Uya kubazukisa abo bamvumayo lo thixo, aze ababeke ezikhundleni eziphezulu; abavuze nangemihlaba.
40 “Ngexesha lesiphelo ukumkani wasemzantsi+ uya kusukuzana naye, aze ukumkani wasemntla agaleleke kuye njengesaqhwithi eneenqwelo, nabakhweli-mahashe, neenqanawa ezininzi; yaye ngokuqinisekileyo uya kungena emazweni akhukule adlule.
41 Okunene uya kungena+ nasezweni Eliligugu,+ akhubekise amazwe amaninzi.+ Ke wona amaEdom, namaMowabhi,+ nenxalenye eyintloko yoonyana baka-Amon, baya kusinda esandleni sakhe.
42 Yaye uya kusolula isandla sakhe emazweni; nelizwe laseYiputa+ aliyi kusinda.
43 Uya kubulawula ubuncwane obufihliweyo begolide, nobesilivere, nobazo zonke izinto ezinqwenelekayo zaseYiputa. Aya kumlandela amaLibhiya namaTiyopiya.
44 “Kodwa kuya kubakho iingxelo eziya kumphazamisa,+ eziphuma empumalanga+ nasemntla, aze ke anduluke enomsindo omkhulu, ahambe ebhubhisa, etshabalalisa abaninzi.+
45 Ke iintente zebhotwe lakhe uya kuzityala phakathi kolwandle olukhulu nentaba engcwele yelizwe Eliligugu;+ aze afikelwe sisiphelo sakhe,+ engenamncedi.+
Yithumele
Yithumele
Daniyeli 11
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=27&Chapter=11&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D27%26Chapter%3D11%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kwiminyaka Elikhulu Eyadlulayo—1914
IMBONISELO kaJanuwari 1, 1914 yathi, “Sikholelwa ukuba lo nyaka ngowona simele sisebenze nzima ngawo kumsebenzi wokuVuna. Wade wafika lo nyaka Abafundi BeBhayibhile babekade bethetha ngawo, yaye babekhuthele entsimini. Ngenxa yokusebenza nzima kwaBafundi BeBhayibhile ngaloo nyaka, izithembiso eziseBhayibhileni zaviwa ngabantu abaninzi. Kodwa ke abantu belo xesha, babesenza nje izinto ezahlukileyo koko.
Ihlabathi Liya Lisiba Nobundlobongela
Ekuqaleni kuka-1914 kwenzeka esinye sezona ziganeko zobundlobongela kwezakha zakhona eUnited States, kwabulawa amadoda, amabhinqa kunye nabantwana kuqhankqalazo lwabasebénzi. Abantu abaphangela emigodini baqhankqalaza, zaza iintsapho zabo zagxothwa kwizindlu zomgodi, kwafuneka zihlale ezintenteni. NgoAprili 20, kufutshane neLudlow eColorado kwiintente ezazihlala kuzo, ezi ntsapho zadutyulwa ibe kwatshiswa nezo ntente. Abasebénzi balo mmandla baziphindezelela ngokubulala oonogada abaninzi bemigodi. Kwabizwa umkhosi wamajoni ukuze ubuyisele uxolo.
EYurophu izinto zazimbi nangakumbi. NgoJuni 28, uGavrilo Princip, umfana oneminyaka eyi-19 ongumSerb waseBosnia wadubula iTshawe uFrancis Ferdinand laseAustria, ezo zithonga wazidubulayo zabangela iintlantsi zomlilo owavutha ehlabathini lonke wade waphumela kwiMfazwe Yehlabathi I. Ekupheleni kwaloo nyaka, le mfazwe eyayisaziwa ngokuba yiMfazwe Enkulu yayisele iyigubungele yonke iYurophu.
Iindibano Zigxininisa Ekushumayeleni
Ebudeni besiphithiphithi esasikho ehlabathini ngelo xesha, Abafundi BeBhayibhile bakhuthazana ukuba bawenze kakuhle lo msebenzi. Indibano yokuqala eyayikho eMzantsi Afrika yayingoAprili 10. Kule ndibano, kweza abantu abayi-34. UWilliam W. Johnston wabhala, “‘Sasingumhlambi omncinane’ nyhani. Sabhaptiza isiqingatha sabantu abézayo. Oodade abasibhozo nabazalwana abasibhozo bazahlulela ngalaa ndlela iNkosi yayiyalele ngayo.” Ngosuku lokugqibela lwale ndibano, abo bezileyo bathetha ngendlela ekungashunyayelwa ngayo eMzantsi Afrika ukuze inyaniso ifikelele abaninzi. Sithethanje, kukho abavakalisi abangaphezu kwe-90 000 abakhonza ngokuthembeka eMzantsi Afirika nabafumaneka ngenxa yomsebenzi waloo ‘mhlambi mncinane.’
NgoJuni 28, 1914, kanye ngolwa suku eladutyulwa ngalo iTshawe uFerdinand, Abafundi BeBhayibhile bahlanganisana eClinton, eIowa, eMerika. Kuloo ndibano eyayingoJuni 30, uA. H. MacMillan wathi: “Ukuba siyawufuna umvuzo wethu kuza kufuneka sihlale sixakekile sisenza intando kaThixo, siphume siye entsimini nanini na ithuba livela, sivakalise isigidimi kubo bonke.”
I-“Photo-Drama” Itsala Izigidi
I-“Photo-Drama of Creation,” eneentetho ezirekhodiweyo zeBhayibhile, umculo, izilayidi eziyimibala-bala kunye nemifanekiso, yadlalwa okwesihlandlo sokuqala kwiSixeko saseNew York ngoJanuwari 11, 1914. Ngeso sihlandlo, yabukelwa ngabantu abayi-5 000 kwaye abaninzi bajikwa kuba kungekho ndawo.
Kwathatha iminyaka emibini kusenziwa i-“Photo-Drama of Creation,” kodwa ngokutsho kweMboniselo, “kwakubonakala ngathi ayikakulungeli ukubukelwa ngoJanuwari waloo nyaka.” Ekuqaleni kuka-1914, abazalwana bayiphucula i-“Photo-Drama.” Ngokomzekelo, bafakela ilizwi likaCharles Taze Russell ukuze lihambelane nemifanekiso eboniswayo, nto leyo eyayisenza kucace ukuba ngoobani abayenzileyo.
I-“Photo-Drama” yakha yadlala ngexesha elinye kwizixeko eziyi-80. Kuthe kubetha uJulayi 1914, yabe seyidlalwe naseBritani, kumakhaya azele ngabantu aseGlasgow naseLondon. NgoSeptemba i-“Photo-Drama” yayisele idlalwe eDenmark, eFinland, eJamani, eSweden naseSwitzerland. Ngo-Oktobha yayisele ibukelwa eOstreliya naseNew Zealand. Lilonke ngabantu abangaphezu kwezigidi ezisithoba abayibukelayo i-“Photo-Drama” kunyaka wayo wokuqala.
Kopi nganye ye-“Photo-Drama” yayineezilayidi ezininzi, imifanekiso kunye namacwecwe omculo. Kwakubiza imali eninzi ukwenza iikopi zayo kwaye yayifuna abazalwana noodade abaqheleneyo nayo ukuze isebenze. Ngenxa yeso sizathu i-“Photo-Drama” epheleleyo yayidlalwa kwizixeko ezikhulu. Ukuze abantu abasezilalini bakwazi ukuyibukela i-“Photo-Drama,” Abafundi BeBhayibhile benza ezinye ezintathu ezimfutshane. Eyokuqala yayibizwa ngokuba yi-“Eureka Drama Y,” ibe yayineezilayidi ezineentetho zeBhayibhile nomculo. Eyesibini yi-“Eureka Drama X” kwaye eyokugqibela yi-“Eureka Family Drama,” ibe yayiyeyona imfutshane ibe zombini zinamazwi kuphela. Ngasekupheleni kuka-1914, i-“Eureka Drama” yakhutshwa eUnited States ibe yayisele ibukelwe ngabantu abayi-70 000 kungekadluli neenyanga nje ezine.
Kushumayela IiColporteurs Namavolontiya
Nakubeni i-“Photo-Drama” yayisafika kwaye ibangel’ umdla, Abafundi BeBhayibhile baqonda ukuba asiyondlela iphambili esimele sishumayele ngayo. Ileta eyayisuka kuCharles Taze Russell isiya kuzo zonke ii-colporteurs ngoku ezaziwa njengoovulindlela yathi: “Umsebenzi weecolporteurs ngowona uphumelelayo ekwenzeni abafundi ngeli xesha lokuVuna. Ngenxa yeso sizathu, asizikhuthazi ukuba ziwenze umsebenzi we-“Photo-Drama” . . . Bakho abanye abazalwana noodade abathembekileyo abanokuwenza lo msebenzi.
NgoJanuwari 1914 ii-colporteurs ezazikho zaziyi-850. Ebudeni baloo nyaka, abo bashumayeli banenzondelelo basasaza iikopi ezingaphezu kwe-700 000 zencwadi ethi, Studies in the Scriptures. IMboniselo yathi ii-colporteurs “mazikhuthazwe, kuba ubomi abusoloko buzihambela lula.”
Abanye Abafundi BeBhayibhile basasaza amaphecana amaninzi. Ebudeni bonyaka ka-1914, basasaza iikopi zeBible Students Monthly ezingaphezu kweziyi-47 miliyoni namanye amaphecana!
Imigudu yaBafundi BeBhayibhile yayibonakala nakuthathatha. Kwakushunyayelwa kumntu wonke yaye kwakungangenwa ngamali kwiintlanganiso. Omnye wabefundisi beecawa wathi: “Ndijongile nje abantu baza kuqalisa ukuthi kusisono ukukhupha inkongozelo, siza kutya ntoni ke thina? UMfundis’ uRussell uyasihlaza.”
Ukuphela Kwamaxesha Eentlanga
Abafundi BeBhayibhile babekholelwa ukuba “amaxesha eentlanga,” ekuthethwa ngawo kuLuka 21:24 ayeya kuphela ngo-Oktobha 1, 1914. Njengoko lo mhla wawusondela, bonke babejong’ enkalweni. Abanye Abafundi BeBhayibhile bade baneekhalenda abakrwela kuzo iintsuku ezidlulayo. Abanye babecinga ukuba ngalo mhla babeya kusiwa ngaphaya kwekhuselo, okanye ezulwini.
Ngentsasa yango-Oktobha 2, 1914, uMzalwan’ uRussell wenza esi saziso kwintsapho yaseBheteli: “Amaxesha Eentlanga aphelile; ookumkani bazo baphelelwe.” Kunokwenzeka ukuba abo babemphulaphule babewaqhelile la mazwi, ngoba ayekwingoma-171 kwiculo elithi, Hymns of the Millennial Dawn. Ukususela ngo-1879, Abafundi BeBhayibhile babecula ingoma ethi, “Amaxesha Eentlanga ayaphela,” kodwa ke kwakufuneka etshintshiwe la mazwi kuba “Amaxesha Eentlanga” okanye “amaxesha amisiweyo eentlanga,” ayesele ephelile kakade. (Luka 21:24) Ekuhambeni kwexesha, amaculo ethu atshintsha ukuze le nyaniso icace gca.
Ngasekupheleni kwaloo nyaka, uBukumkani bukaMesiya bamiselwa emazulwini, ibe abanye aBafundi BeBhayibhile babecinga ukuba umsebenzi wabo ugqityiwe. Kodwa babengazi ukuba babeza kuvavanywa baze bahluzwe. Umbhalo wonyaka ka-1915 wawusekelwe kuMateyu 20:22, ingumbuzo othi, “Ninako na ukusela indebe endiza kuyisela?” Le ‘ndebe’ wayethetha ngayo uYesu kulo mbhalo iquka zonke iimvavanyo awayeza kujongana nazo kuse ekufeni. Abafundi BeBhayibhile babeza kufumana iimvavanyo, ngaphakathi nangaphandle entlanganweni. Babeya kuzingqina bethembekile kuYehova ngendlela abajongana ngayo nezo mvavanyo.
Funda Okungakumbi
Imbalasane Eyomelez’ Ukholo Igqiba Iminyaka Elikhulu
Kulo nyaka i-“Photo-Drama of Creation,” imbalasane yefilimu eyayenzelwe ukwakha ukholo lokuba iBhayibhile iliLizwi likaThixo, igqiba iminyaka elikhulu ukususela kumboniso wokuqala.


text:
1:1 Ke kaloku kwafika ilizwi likaYehova kuYona, unyana ka-Amitayi, lisithi,
1:2 Suk ume, uye eNineve, kuloo mzi mkhulu, umemeze ngawo; kuba iindawo zawo ezimbi zinyukile, zeza phambi kwam.
1:3 Wesuka uYona, ebalekela eTarshishe, emka ebusweni bukaYehova. Wehla ke waya eYafo, wafumanana nenqanawa eya eTarshishe. Wayirhola ingqesho yayo, wehla, wangena kuyo, ukuze aye nabo eTarshishe, emke ebusweni bukaYehova.
1:4 Ke uYehova wagalelekisa umoya omkhulu elwandle; kwabakho umoya omkhulu ovuthuzayo elwandle, inqanawa leyo yanga iza kwaphuka.
1:5 Boyika oomateloshe, bakhala elowo kuthixo wakhe; bayijulela elwandle impahla ebisenqanaweni, ukuziphungulela bona. UYona ke wayehle waya ezantsi enqanaweni, wasindwa bubuthongo walala.
1:6 Wasondela kuye umphathi wababheqi, wathi kuye, Wenzani na, thongorhandini? Vuka, ubize kuThixo wakho; mhlawumbi uThixo angasikhumbula, singabhubhi.
1:7 Bathi omnye komnye, Yizani, senze amaqashiso, sazi ukuba kungenxa kabani na ukuba sibe nobu bubi. Benza amaqashiso, iqashiso laphuma noYona.
1:8 Bathi kuye, Khawusixelele, kungenxa kabani na ukuba sibe nobu bubi? uyintoni na umsebenzi wakho? uvela phi na? liphi na ilizwe lakowenu? ungowabaphi na abantu?
1:9 Wathi kubo, NdingumHebhere; ndiyamoyika uYehova, uThixo wamazulu, owenza ulwandle, nomhlaba lo womileyo.
1:10 Oyika amadoda lawo ngoloyiko olukhulu, athi kuye, Yintoni na le uyenzileyo? Ngokuba amadoda lawo ayesazi ukuba ubaleka emka ebusweni bukaYehova; kuba wayewaxelele.
1:11 Athi kuye, Masenze ntoni na kuwe, ukuze ulwandle ludambe, lusiyeke? Kuba ulwandle belusiya lusilwa.
1:12 Wathi kuwo, Ndifunquleni, nindijulele elwandle, ludambe ulwandle, luniyeke; kuba ndiyazi, ukuba lo moya, mkhulu uvuthuzayo, uphezu kwenu, ungenxa yam.
1:13 Atyhudisa emazeni amadoda, ezama ukuyibuyisela emhlabeni owomileyo inqanawa; akhohlwa, kuba ulwandle lwaya lusilwa phezu kwazo ngeenxa zonke.
1:14 Anqula uYehova, athi, Gxebe, Yehova, masingafi, masingafi ngomphefumlo wale ndoda, ungalibeki phezu kwethu igazi elimsulwa; ngokuba wena, Yehova, wenze ngokuthanda kwakho.
1:15 Amfunqula ke uYona, amjulela elwandle; lwazola ulwandle, lwakuyeka ukujala kwalo.
1:16 Amadoda amoyika uYehova ngoloyiko olukhulu, abingelela kuYehova umbingelelo, abhambathisa izibhambathiso.
1:17 UYehova wamisela intlanzi enkulu ukuba imginye uYona. UYona waba sembilinini wentlanzi iimini ezintathu nobusuku obuthathu.
2:1 UYona wathandaza kuYehova uThixo wakhe embilinini wentlanzi, wathi, Ndakhala kuYehova ndisembandezelweni, Wandiphendula;
2:2 Ndazibika ndisesiswini selabafileyo, Waliva wena ilizwi lam.
2:3 Ngokuba wawundiphosa enzulwini, embilinini yeelwandle, Umlambo waba ngeenxa zonke kum; Adlula phezu kwam onke amaza akho alwayo, namaza akho agugumayo.
2:4 Ndathi ke mna, Ndigxothiwe phambi kwamehlo akho; Noko ke ndiya kubuya ndibheke etempileni yakho engcwele.
2:5 Andirhawula amanzi, ada eza emphefumlweni; Andijikeleza amanzi enzonzobila; Ingca yolwandle yayithi jize intloko yam.
2:6 Ndehla ndaya ezikhondweni zeentaba; Lona ihlabathi, imivalo yalo yandivalela ngonaphakade; Wasuka wabunyusa emhadini ubomi bam, Yehova Thixo wam.
2:7 Ekutyhafeni komphefumlo wam ngaphakathi kwam, ndakhumbula uYehova: Wafika kuwe umthandazo wam etempileni yakho engcwele.
2:8 Abagcine amampunge angento yanto Bashiya inceba yabo
2:9 Ke mna ndiya kubingelela kuwe ndinezwi lokubulela: Endakubhambathisayo ndiya kukuzalisa. Usindiso lukuYehova.
2:10 UYehova wathetha nentlanzi, yamhlanzela uYona emhlabeni owomileyo.
3:1 Kwafika ilizwi likaYehova kuYona okwesibini, lisithi,
3:2 Suk ume, uye eNineve, kuloo mzi mkhulu, umemeze ngawo umemezo endithetha lona kuwe.
3:3 Wesuka ke uYona, waya eNineve ngokwelizwi likaYehova. Ke kaloku iNineve ibingumzi omkhulu kuThixo, iluhambo lweentsuku ezintathu.
3:4 UYona waqala wangena kuloo mzi uhambo losuku olunye, wamemeza, wathi, Zisaya kuba ziintsuku ezimashumi mane, iNineve ibhukuqwe.
3:5 Amadoda aseNineve akholwa kuThixo, amema uzilo, ambatha ezirhwexayo, ethabathela kwabakhulu bawo, esa kwabancinane bawo.
3:6 Lafika ilizwi elo kukumkani waseNineve; wesuka etroneni yakhe, wayisusa wayibeka phantsi ingubo yakhe ende, wazigubungela ngezirhwexayo, wahlala phantsi eluthuthwini.
3:7 Wathi, makudandulukwe kutshiwo eNineve ngomthetho wokumkani nezikhulu zakhe, ukuthi: Umntu nempahla enkulu, iinkomo nempahla emfutshane, mazingevi nento; mazingadli, mazingaseli namanzi;
3:8 maze azigubungele ngezirhwexayo umntu nempahla enkulu, akhale kuThixo ngokunamandla, abuye elowo endleleni yakhe embi, elugonyamelweni olusezandleni zakhe.
3:9 Ngubani na owaziyo ukuba akangebuyi kanti azohlwaye uThixo, abuye ekuvutheni komsindo wakhe, ukuze singabhubhi?
3:10 UThixo wazibona izenzo zabo, ukuba babuyile ezindleleni zabo ezimbi; uThixo wazohlwaya ngenxa yobubi, abethe uya kubenza kubo; akabenza.
4:1 Kwaba kubi kuYona kakhulu, wavutha ngumsindo.
4:2 Wathandaza kuYehova, wathi, Camagu, Yehova! Labe lingelilo na ilizwi lam eli, ndisesemhlabeni wakowethu? Ngenxa yoko ndaphanga ngokubalekela eTarshishe; ngokuba ndandisazi ukuba unguThixo obabalayo, onemfesane, ozeka kade umsindo, onenceba enkulu, ozohlwayayo ngenxa yobubi.
4:3 Ke ngoku, Yehova, seluwuthabatha umphefumlo wam kum, kuba ukufa kum kulungile kunokuba ndidle ubomi.
4:4 Wathi uYehova, Uyalungisa na ukuthi oku, uvuthe ngumsindo?
4:5 Waphuma ke uYona kuwo umzi, wahlala ngasempumalanga kuwo umzi, wazenzela khona umnquba; wahlala ngaphantsi kwawo emthunzini, ukuze ade abone ukuba kuya kuthekani na kuwo umzi.
4:6 UYehova uThixo wammisela umhlavuthwa; waphuma, wenyuka waba phezu koYona, ukuba ube ngumthunzi entlokweni yakhe, umhlangule ebubini bakhe. Wawuvuyela uYona umhlavuthwa lowo, wawuvuyela kakhulu.
4:7 UThixo wamisela intlava, ukuthi qhiphu kokusa ngengomso, yabetha umhlavuthwa lowo, woma.
4:8 Kwathi ekuphumeni kwelanga, uThixo wamisela ulophu lwasempumalanga; ilanga labetha kuYona entloko, wawa isiduli; wawucelela ukufa umphefumlo wakhe, wathi, Kulungile ukufa kum, kunokuba ndidle ubomi.
4:9 Wathi uThixo kuYona, Uyalungisa na ukuthi oku, uvuthe ngumsindo ngenxa yomhlavuthwa? Wathi, Ndiyalungisa ukuthi ndivuthe ngumsindo kude kuse ekufeni.
4:10 Wathi uThixo, Wena unenceba ngomhlavuthwa, ongabulalekanga nguwo, ongawuhlumisanga, okhule ngobusuku, wadaka ngobusuku:
4:11 ndingabi nanceba na ke mna ngenxa yeNineve, loo mzi mkhulu, unabantu abangaphezu kwekhulu elinamanci mabini amawaka, abangakwaziyo ukunene kwabo kwikhohlo labo; kwanempahla enkulu eninzi?


text:
Bakhokelwa Ngubani Abantu BakaThixo Namhlanje?
“Bakhumbuleni abo bakhokelayo phakathi kwenu.”
IINGOMA: 125, 43
1, 2. Inoba babezibuza ntoni abapostile emva kokuba uYesu enyukele ezulwini?
ABAPOSTILE bakaYesu babemi kwiNtaba Yeminquma bejonge esibhakabhakeni. Babegqib’ ukubona uYesu, inkosi nomhlobo wabo, enyukela phezulu waza wasithela emafini. (IZe. 1:9, 10) Kangangeminyaka emalunga nemibini, uYesu wayebafundisa, ebakhuthaza kwaye ebakhokela. Ngoku wayemkile. Babeza kuthini?
2 UYesu wayenike abalandeli bakhe lo myalelo: “Niya kuba ngamangqina am eYerusalem nakulo lonke elakwaYuda naseSamariya kude kuse nakwezona nxalenye zikude zomhlaba.” (IZe. 1:8) Babeza kuwenza njani lo msebenzi? Ewe kona wayebathembisile ukuba babeza kufumana umoya oyingcwele. (IZe. 1:5) Nakuba kunjalo, umsebenzi wokushumayela owawuza kwenziwa emhlabeni wonke wawufuna kubekho abantu abaza kukhokela nabaza kuwulungelelanisa. Mandulo, ukuze akhokele aze alungelelanise abantu bakhe, uYehova wasebenzisa abantu ababemmela. Ngoko, kusenokwenzeka ukuba abapostile babezibuza, ‘Ngaba uYehova wayeza kunyula inkokeli entsha?’
3. (a) Emva kokuba uYesu enyukele ezulwini, sesiphi isigqibo esibalulekileyo esenziwa ngabapostile ababethembekile? (b) Siza kuthetha ngantoni kweli nqaku?
3 Kungaphelanga neeveki ezimbini emva koko, abafundi bakaYesu bahlola iZibhalo, bathandaza becela uThixo abakhokele, baza bakhetha uMatiya ukuba abe ngumpostile we-12 endaweni kaYudas Skariyoti. (IZe. 1:15-26) Kutheni kwakubalulekile kubo nakuYehova ukukhetha omnye umpostile? Kungenxa yokuba uMatiya wayenendima ebaluleke kakhulu kwintlangano kaYehova. * UYesu akazange akhethe abapostile ukuze bamkhaphe nje xa eshumayela, kodwa babe nendima ebalulekileyo phakathi kwabantu bakaThixo. Yayiyintoni loo ndima, ibe uYehova esebenzisa uYesu wabenza njani bayilungela? Leliphi ilungiselelo elifana nelo elikhoyo namhlanje kubantu bakaThixo? Ibe ‘sinokubakhumbula njani abo bakhokelayo phakathi kwethu,’ ingakumbi abo ‘balikhoboka elithembekileyo neliyingqondi’?
IQUMRHU ELIBONAKALAYO ELINENKOKELI ENGABONAKALIYO
4. Ngenkulungwane yokuqala, babenayiphi indima abapostile nabanye abadala baseYerusalem?
4 NgePentekoste ka-33 C.E., abapostile baqalisa ukukhokela ibandla lamaKristu. Ngeso sihlandlo “uPetros wema kunye nabalishumi elinanye” waza wathetha ngenyaniso esindisa ubomi kumaYuda nakwabo baguqukele ebuYudeni. (IZe. 2:14, 15) Abaninzi baba ngamakholwa. Emva koko, la maKristu matsha ‘aqhubeka ezinikela emfundisweni yabapostile.’ (IZe. 2:42) Abapostile babejonga indlela esetyenziswa ngayo imali yebandla. (IZe. 4:34, 35) Babehoye nezinto eziqinisa ukholo lwabantu bakaThixo. Bathi: “Siya kuzinikela emthandazweni nakubulungiseleli belizwi.” (IZe. 6:4) Bamisela amadoda angamaKristu anamava ukuba ahambisele phambili umsebenzi wevangeli kweminye imimandla. (IZe. 8:14, 15) Ekuhambeni kwexesha nabanye abadala abathanjisiweyo basebenza nabapostile ekwalathiseni imicimbi yebandla. Baba liqumrhu elilawulayo, besalathisa onke amabandla.
5, 6. (a) Umoya oyingcwele walinika njani amandla iqumrhu elilawulayo? (Jonga umfanekiso osekuqaleni.) (b) Iingelosi zalinceda njani iqumrhu elilawulayo? (c) ILizwi LikaThixo lalikhokela njani iqumrhu elilawulayo?
5 AmaKristu enkulungwane yokuqala ayiqonda into yokuba iqumrhu elilawulayo lalikhokelwa nguYehova uThixo esebenzisa inkokeli yawo, uYesu. Kutheni ayeqinisekile ngaloo nto? Okokuqala, iqumrhu elilawulayo laliwafumana kumoya oyingcwele amandla. (Yoh. 16:13) Umoya oyingcwele wathululwa phezu kwawo onke amaKristu athanjisiweyo, kodwa wenza ngokukhethekileyo ukuba abapostile nabanye abadala baseYerusalem bakwazi ukuba ngabaveleli. Ngokomzekelo ngo-49 C.E., ngumoya oyingcwele owakhokela iqumrhu elilawulayo ukuba lifikelele kwisigqibo ngombandela wolwaluko. Amabandla alandela olo lwalathiso yaye “aqhubeka eqiniswa elukholweni yaye esanda ngenani imihla ngemihla.” (IZe. 16:4, 5) Ileta ekwakubhalwe kuyo eso sigqibo nayo ibonisa ukuba ngenxa yomoya oyingcwele, iqumrhu elilawulayo lalinesiqhamo somoya kaThixo, esiquka uthando nokholo.
6 Okwesibini, iingelosi zalinceda iqumrhu elilawulayo. Ngaphambi kokuba uKorneli abe ngumntu wokuqala weentlanga ongalukanga obhaptizwayo, ingelosi yathi makathumele kubizwe umpostile uPetros. Emva kokuba uPetros eshumayele kuKorneli nakwintsapho yakhe, umoya oyingcwele wathululwa kubo nangona amadoda ayengalukanga. Oku kwanceda abapostile nabanye abazalwana bakuthobela ukuthanda kukaThixo baza babamkela abantu beentlanga abangalukanga ebandleni. (IZe. 11:13-18) Ngaphezu koko, umoya oyingcwele wenza umsebenzi wokushumayela owawusalathiswa liqumrhu elilawulayo ukuba wenziwe ngokukhawuleza. (IZe. 5:19, 20) Okwesithathu, iqumrhu elilawulayo lakhokelwa liLizwi LikaThixo. Enoba babesombulula imicimbi ephathelele iimfundiso zeBhayibhile okanye babesalathisa ibandla, abo badala bathanjiswe ngomoya babekhokelwa ziZibhalo.
7. Kutheni sinokuthi amaKristu okuqala ayekhokelwa nguYesu?
7 Nangona iqumrhu elilawulayo lalinegunya kwelo bandla lokuqala, lalisazi kakuhle ukuba nguYesu inkokeli yalo. Umpostile uPawulos wathi: “Bambi [uYesu] wabanika ukuba babe ngabapostile. Masithi ngalo uthando sikhule ezintweni zonke kuye lowo uyintloko, uKristu.” (Efe. 4:11, 15) Endaweni yokuzibiza ngompostile obalaseleyo, ‘abafundi ngolwalathiso lobuthixo babizwa ngokuba ngamaKristu.’ (IZe. 11:26) Ewe kona uPawulos wabonisa ukuba kubalulekile ‘ukubambelela nkqi kwizithethe’ okanye kwindlela yokwenza izinto ephuma eZibhalweni eyadluliselwa ngabapostile nangamanye amadoda akhokelayo. Kodwa ke, waphinda wathi: “Ndifuna nazi ukuba intloko yayo yonke indoda [kuquka onke amalungu equmrhu elilawulayo] nguKristu, . . . intloko kaKristu nguThixo.” (1 Kor. 11:2, 3) Ethobela uYehova uThixo, iNtloko yakhe, uKristu Yesu ababengamboni nowayezukisiwe, yayinguye owayekhokela ibandla.
“LO ASINGOMSEBENZI WOMNTU”
8, 9. Ngasekupheleni kweminyaka yoo-1800, yeyiphi indima awaba nayo uMzalwan’ uRussell?
8 Ngasekupheleni kweminyaka yoo-1800, uCharles Taze Russell nabanye abahlobo bakhe bazama ukubuyisela unqulo lwenene. Ukuze bakwazi ukusasaza inyaniso ngeelwimi ezahlukeneyo, ngo-1884 kwasekwa ngokusemthethweni iZion’s Watch Tower Tract Society, ibe uMzalwan’ uRussell waba ngumongameli. * Wayeyifunda kakuhle iBhayibhile yaye wabhenca ukungachani kweemfundiso ezifana nethi uthixo uneziqu ezithathu, nethi umphefumlo awufi. Waqonda ukuba xa uYesu ebuya wayengazokubonakala, nokuba “amaxesha amisiweyo eentlanga” ayeza kuphela ngo-1914. (Luka 21:24) UMzalwan’ uRussell wasebenzisa ixesha, amandla nemali ukuze axelele nabanye abantu ngezi mfundiso. Kucacile ukuba ngelo xesha libalulekileyo, uMzalwan’ uRussell wayesetyenziswa nguYehova nayintloko yebandla.
9 UMzalwan’ uRussell wayengafuni ukuzukiswa ngabantu. Ngo-1896 wabhala wathi: “Asifuni ukuba kuzukiswe, okanye kunqulwe thina okanye oko sikubhalayo; yaye asifuni kubizwa ngokuthi Mfundisi okanye Rabhi. Yaye asinqweneli nokuba kubekho nabaphi na abantu abaya kubizwa ngamagama ethu.” Kamva wathi: “Lo asingomsebenzi womntu.”
10. (a) UYesu walimisela nini “ikhoboka elithembekileyo neliyingqondi”? (b) Khawutsho, iQumrhu Elilawulayo liye lahlulwa njani kuMbutho?
10 Ngo-1919, emva kweminyaka emithathu eswelekile uMzalwan’ uRussell, uYesu wamisela “ikhoboka elithembekileyo neliyingqondi.” Walimisela ukuba lenze ntoni? Ukuze linike abendlu ‘ukutya ngexesha elifanelekileyo.’ (Mat. 24:45) Kwangaloo minyaka, iqaqobana labazalwana abathanjisiweyo elalikhonza kwikomkhulu eliseBrooklyn, eNew York, lalisele libhala yaye lisasaza iincwadi ezithetha ngeBhayibhile kubalandeli bakaYesu. Igama elithi “iqumrhu elilawulayo” liqale ukusetyenziswa kwiincwadi zethu ngeminyaka yoo-1940, ibe kwakucingwa ukuba libhekisela kwiWatch Tower Bible and Tract Society. Kodwa ke, ngo-1971, iQumrhu Elilawulayo lahlulwa kwiWatch Tower Society
11. Lisebenza njani iQumrhu Elilawulayo?
11 IQumrhu Elilawulayo lenza izigqibo ezibalulekileyo kunye. Yenzeka njani loo nto? Amalungu alo aba nentlanganiso qho ngeveki, ibe loo nto iwenza akwazi ukunxibelelana kwaye amanyane. (IMize. 20:
“NGUBANI NGOKWENENE OLIKHOBOKA ELITHEMBEKILEYO NELIYINGQONDI?”
12. Ekubeni iQumrhu Elilawulayo lingaphefumlelwanga, ibe lizenza iimpazamo, yeyiphi imibuzo ephakamayo?
12 IQumrhu Elilawulayo aliphefumlelwanga ibe liyazenza iimpazamo. Ngoko, linokuphazama kwizinto ezidibene nonqulo okanye ekwalathiseni intlangano. Phofu, iWatch Tower Publications Index inomxholo othi “Beliefs Clarified (Iimfundiso Ezicacisiweyo)” odwelisa indlela eye yatshintsha ngayo indlela esiziqonda ngayo ezinye iZibhalo ukususela ngo-1870. UYesu akazange athi ikhoboka elithembekileyo lakhe laliza kusinika ukutya okugqibeleleyo. Ngoko sinokuwuphendula njani umbuzo kaYesu othi: “Ngubani ngokwenene olikhoboka elithembekileyo neliyingqondi?” (Mat. 24:45) Bobuphi ubungqina obubonisa ukuba iQumrhu Elilawulayo lilo elo khoboka? Makhe sibone ubungqina kwizinto ezintathu ezazikhokela iqumrhu elilawulayo lenkulungwane yokuqala.
13. Umoya oyingcwele ulincede njani iQumrhu Elilawulayo?
13 moya oyingcwele. Umoya oyingcwele uye wanceda iQumrhu Elilawulayo laqonda iimfundiso eziseBhayibhileni ebezingaqondwa ngaphambili. Ngokomzekelo, khawujonge oluya ludwe lweemfundiso ezicacisiweyo besithethe ngalo kwisiqendu esandulela esi. Ngokuqinisekileyo akukho mntu ofanele anconywe ngokufumana nangokucacisa ‘izinto ezinzulu zikaThixo’! (Funda eyoku-1 kwabaseKorinte 2:10.) IQumrhu Elilawulayo nalo litsho la mazwi ompostile uPawulos: “Ezi zinto sikwazithetha, kungekhona ngamazwi afundiswa ngobulumko babantu, kodwa ngalawo afundiswa ngomoya.” (1 Kor. 2:3) Emva kokuba bekukho uwexuko nabantu bengaziqondi iZibhalo kangangamakhulu eminyaka, yintoni enye ngaphandle komoya oyingcwele eyenze iZibhalo zaqondwa ngakumbi ukususela ngo-1919?
14. Ngokutsho kweSityhilelo 14:6, 7, namhlanje iingelosi zibanceda njani abantu bakaThixo?
14 Iingelosi. Namhlanje iQumrhu Elilawulayo linembopheleleko enkulu yokuvelela umsebenzi wokushumayela owenziwa ehlabathini lonke ngabavakalisi abangaphezu kwezigidi ezisibhozo. Yintoni eyenze loo msebenzi uphumelele? Phakathi kwezinye izinto, kukuba iingelosi ziyancedisa kulo msebenzi. (Funda iSityhilelo 14:6, 7.) Baninzi abavakalisi abaye bashumayela kumntu obegqib’ okuthandaza efuna ukuncedwa! * Ekubeni sincedwa ziingelosi, umsebenzi wokushumayela nowokwenza abafundi uye wanda nangona sichaswa ngokukrakra kwamanye amazwe.
15. Ngowuphi umahluko okhoyo phakathi kweQumrhu Elilawulayo kunye neenkokeli zeecawa zamaKristu? Yenza umzekelo.
15 Lizwi LikaThixo. (Funda uYohane 17:17.) Khawucinge ngoko kwenzeka ngo-1973. IMboniselo yowoku-1 kuDisemba yabuza lo mbuzo: “Ingaba . . . abantu abangekawoyisi umkhwa wecuba balufanelekele ubhaptizo?” Yaphendula yathi: “Ubungqina besiBhalo buphuhlisa isigqibo sokuba abalufanelanga.” Emva kokuchaza izibhalo ezithetha ngalo mba, iMboniselo yacacisa ukuba kutheni umntu ongafuniyo ukuyeka ukutshaya efanele asuswe kubudlelane. (1 Kor. 5:7; 2 Kor. 7:1) Yathi: “Kodwa oku akuthethi mzamo wakwenza ngenyanzelisayo, yobuzwilakhe indlela. Ubungqongqo eneneni buphuma kuThixo, ozivakalisa ngeliZwi lakhe elibhaliweyo.” Ngaba lukho olunye unqulo oluye lwanamathela ngokupheleleyo kwiLizwi LikaThixo, kwanaxa oko kungumnqantsa kwamanye amalungu alo? Enye incwadi ethetha ngonqulo yaseMerika ithi: “Iinkokeli zeecawa zamaKristu ziye zazitshintsha iimfundiso zazo ukuze zihambisane neenkolelo neembono zamalungu azo kunye nezabantu basekuhlaleni.” Ukuba wona amalungu eQumrhu Elilawulayo akhokelwa liLizwi LikaThixo xa esenza izigqibo kungekhona ziimbono zabantu, ngubani ngokwenene okhokela abantu bakaThixo namhlanje?
“BAKHUMBULENI ABO BAKHOKELAYO PHAKATHI KWENU”
16. Yeyiphi enye indlela esinokulikhumbula ngayo iQumrhu Elilawulayo?
16 Funda amaHebhere 13:7. Igama elithi “bakhumbuleni” linokuguqulelwa nangokuthi “baqukeni.” Ngoko, enye indlela ‘esinokubakhumbula ngayo abo bakhokelayo’ kukuquka iQumrhu Elilawulayo xa sithandaza. (Efe. 6:18) Cinga ngembopheleleko elinayo yokulungiselela ukutya kokomoya, yokuvelela umsebenzi wokushumayela owenziwa ehlabathini lonke, neyokujonga indlela esetyenziswa ngayo iminikelo. Siyabona ukuba liyafuna nyhani ukuthandazelwa!
17, 18. (a) Sisebenzisana njani neQumrhu Elilawulayo? (b) Xa sishumayela sibonisa njani ukuba sixhasa ikhoboka elithembekileyo noYesu?
17 Ukukhumbula iQumrhu Elilawulayo akuphelelanga nje ekulithandazeleni kodwa kukwaquka ukulandela ulwalathiso lwalo. IQumrhu Elilawulayo lidlulisela ulwalathiso ngeencwadi nakwiintlanganiso zethu neendibano. Kwakhona, limisela abaveleli beziphaluka, baze bona bamisele abadala emabandleni. Abaveleli besiphaluka nabadala bakhumbula iQumrhu Elilawulayo ngokuthi benze ngokolwathiso abalufumanayo. Sonke sibonisa ukuba siyayihlonela iNkokeli yethu, uYesu, ngokuthi sithobele amadoda awasebenzisayo ukuze asalathise.
18 Enye indlela esilikhumbula ngayo iQumrhu Elilawulayo kukuzilahlela nofele kumsebenzi wokushumayela. UPawulos wathi masixelise ukholo lwabo bakhokelayo phakathi kwethu. Ikhoboka elithembekileyo liye labonisa ukholo oluqinileyo ngokuthi likukhuthalele ukusasaza iindaba ezilungileyo zoBukumkani. Ngaba nawe ungomnye wezinye izimvu ezixhasa abathanjiswa kulo msebenzi ubaluleke kangaka? Uya kuvuya ngokwenene xa iNkokeli yakho, uYesu isithi: “Ekubeni nenjenjalo koyena mncinane waba bazalwana bam, nenjenjalo nakum.”
19. Kutheni uzimisele ukulandela iNkokeli yethu, uYesu?
19 Xa uYesu wabuyela ezulwini zange abashiy’ enyanyeni abalandeli bakhe. (Mat. 28:20) Wayeyazi kakuhle indlela umoya oyingcwele, iingelosi neLizwi LikaThixo ezamnceda ngayo wakwazi ukukhokela ngoxa wayelapha emhlabeni. Ngoko uye walinceda ikhoboka elithembekileyo kwangazo. AmaKristu athanjisiweyo, angamalungu elo khoboka, ‘ahlala eyilandela iMvana kungakhathaliseki apho iya khona.’ (ISityhi. 14:4) Ngokulandela ulwalathiso lwawo, silandela iNkokeli yethu, uYesu. Kungekudala uya kusikhokelela kubomi obungenasiphelo. (ISityhi. 7:14-17) Akukho nkokeli ingumntu enokusithembisa loo nto!
^ isiqe. 3 Kuyabonakala ukuba uYehova wayefuna abapostile abayi-12 ukuba babe ‘ngamatye esiseko alishumi elinesibini’ seYerusalem Entsha. (ISityhi. 21:14) Ngoko, kwakungeyomfuneko ukuba abapostile abafe bethembekile ukuba bathatyathelwe indawo ngomnye umntu.
^ isiqe. 8 Ukususela ngo-1955, lo mbutho waziwa ngokuba yiWatch Tower Bible and Tract Society of Pennsylvania.
^ isiqe. 14 Jonga incwadi ethi ‘Ukunikela Ubungqina Obucokisekileyo’ NgoBukumkani BukaThixo, iphe. 58-59.


text:
INQAKU ELINGUMXHOLO | NGABA IBHAYIBHILE ILUNCEDO NAMHLANJE?
Uthando
UMGAQO WEBHAYIBHILE: “Yambathani uthando, kuba lungumxokelelwane ogqibeleleyo womanyano.”—Kolose 3:14.
IINGENELO: Uthando ekuthethwa ngalo apha luvela izihlandlo eziliqela eBhayibhileni ibe asilulo olo lwabantu abathandanayo. Kunoko lolo lusekelwe kwinkathalo, ukuxolela, ukuthobeka, ukunyaniseka, ububele, ubulali, nomonde. (Mika 6:8; Kolose 3:12, 13) Ngokungafaniyo nothando lwentabatheko olukhawuleza luphele, uthando lunokuqhubeka lukhula ngokungenasiphelo.
UBrenda oneminyaka eyi-30 etshatile, uthi: “Uthando lwabantu abanethuba betshatile luya lusomelela njengoko ixesha lihamba kunolo lwabo basundul’ ukutshata.”
USam oyindoda eneminyaka eyi-12 itshatile uthi: “Mna nomkam besisoloko sikonwabela ukubona indlela iBhayibhile esebenza ngayo kubomi bethu! Xa uyisebenzisa, izinto zihamba kakuhle. Ngeba ndiyazama kona ukuyisebenzisa ngalo lonke ixesha, kodwa andenzi njalo oko, ndikhe ndizive ndidikiwe, ndinochuku okanye ndidiniwe. Xa kunjalo ndiye ndicele uYehova andincede. Ndiye ndange inkosikazi yam, ibe kungabanga thuba lide kuye kube ngathi khange kwenzeke nto!”
“Ubulumko bungqineka bububulungisa ngemisebenzi yabo”
UYesu Kristu wathi, “ubulumko bungqineka bububulungisa ngemisebenzi yabo.” (Mateyu 11:19) Yiloo nto ke iBhayibhile ingumthombo wabo bonke ubulumko bokwenene. Iimfundiso nemigaqo yayo iyasebenza. Ayiphelelwa lixesha. Zisebenza kuye wonke umntu enoba uloluphi uhlanga okanye ukweliphi ilizwe. Ibe indlela ezisebenza ngayo yenza kucace ukuba ziphuma kuMthombo ophakamileyo—uMdali wethu, uYehova uThixo. Kakade ke ukuze kubonakale oku sifanele sizisebenzise ezi mfundiso. Kungenxa yoko le nto iBhayibhile isithi, “ngcamlani nibone ukuba uYehova ulungile.” (INdumiso 34:8) Ngaba uza kukwenza oko?
Funda Okungakumbi
Isinceda Njani Imigaqo YeBhayibhile?
UYesu wachaza isizathu sokuba kufuneka sikhokelwe, nemigaqo emibini eyeyona ibalulekileyo.
Iindlela Zokuphila Ezibalulekileyo Nezisenza Sonwabe
Abaninzi bathi: ‘Ukuba ilungile kuwe, yenze. Yenza into efunwa yintliziyo yakho.’ Ngaba bubulumko loo nto? Funda ngemilinganiselo yokuziphatha eseBhayibhileni nonokuyithemba.


text:
KESVA IR KO, UABIkhadi engabonakaliyo
KESVA IR KO, UAB
Amandla kunye nezibonelelo zendalo, Construction, ireal estate, Electric izifudumezi, Eziluncedo, eluncedo, Iibhoyila zokufudumeza +27
Ushicelelo
I-V 8:00-17:00
- KESVA IR KO, UAB
Imephu
Umsebenzi udidi
Amandla kunye nezibonelelo zendalo, Construction, ireal estate, Electric izifudumezi, Eziluncedo, eluncedo, Iibhoyila zokufudumeza, Imitshini, izixhobo, Indlu kwibhoyila, Interior projects, Izibonelelo, Izifudumezi infrared, Izifudumezi zamanzi, Izifudumezi zegesi, Izixhobo zokufudumeza, Kuyilo womnatha engineering, Kweeprojekthi ngokutsha, Kweliso construction, Kwiinkampani zokwakha, Lungiswa projects, Nabayili, Ngobushushu obuphuma, Road projects, Stone bakurholela, Stone products, Ubungcali, Ugcino lwezakhiwo, Ukwenza shushu, Umsebenzi design, Unikezelo ubushushu, Uthungelwano engineering, Uyilo, Yokuphuhlisa ekhaya, Zoyilo
Ikhowudi qr
vCard
Website
Igama site: UAB KESVA IR KO


text:
ICANDELO 2
Elowo Makanyaniseke Komnye
“Oko uThixo akubophelele ngedyokhwe ndawonye makungahlukaniswa mntu.”—Marko 10:9
UYehova ufuna ‘sinyaniseke yaye sithembeke.’ (INdumiso 31:23) Oku kubaluleke nangakumbi emtshatweni wakho, kuba ngaphandle kokunyaniseka aninakuthembana. Yaye ukuthembana kuyimfuneko ukuze uthando luhlale lukho.
Namhlanje, ukunyaniseka emitshatweni kunqabile. Ukuze uwukhusele umtshato wakho, kulungele ukwenza ezi zinto zimbini.
1 UMTSHATO WAKHO MAWUBE YINTO YOKUQALA
OKUFUNDISWA YIBHAYIBHILE: ‘Qinisekani ngezinto ezibaluleke ngakumbi.’ (Filipi 1:10) Umtshato wenu yenye yezona zinto zibalulekileyo ebomini. Ngoko ufanele ubekwe kwindawo yokuqala.
UYehova ufuna ukuba uhoye iqabane lakho nize ‘nidle ubomi’ kunye. (INtshumayeli 9:9) Uyenze yacaca into yokuba ufanele ulikhathalele iqabane lakho, uze wenze nonwabe. (1 Korinte 10:24) Lenze iqabane lakho libone ukuba uyalithanda yaye ulixabisile.
OKO UNOKUKWENZA:
Qiniseka ukuba uchitha ixesha neqabane lakho njengoko ubonisa indlela olithanda ngayo
Cinga “ngani” kunokucinga “ngawe”
2 KHUSELA INTLIZIYO YAKHO
OKO KUFUNDISWA YIBHAYIBHILE: “Wonk’ ubani oqhubeka ekhangela umfazi ngokokude amkhanuke sele emkrexezile entliziyweni yakhe.” (Mateyu 5:28) Ukuba umntu uqhubeka ecinga ngamanyala, akanyanisekanga kwiqabane lakhe.
UYehova uthi umele ‘ulondoloze intliziyo yakho.’ (IMizekeliso 4:23; Yeremiya 17:9) Ukuze ukwenze oku, sukujonga yonk’ into le. (Mateyu 5:29, 30) Landela umzekelo kasolusapho uYobhi, owenza umnqophiso namehlo akhe wokungaze ajonge ibhinqa ngeliso elirhalayo. (Yobhi 31:1) Zixelele ukuba soze uyibukele iphonografi. Yaye kulumkele ukuqhelana kakhulu nomntu ongeloqabane lakho ude umncwase.
OKO UNOKUKWENZA:
Yenze icace kwabanye into yokuba uzinikele kwiqabane lakho.
Jonga indlela iqabane lakho elivakalelwa ngayo, uze ngoko nangoko ubuphelise ubuhlobo obulenza lizive lingonwabanga
Funda Okungakumbi
Ukuhlonela Iqabane Lakho
Indoda momfazi wayo banokuthetha njani ngentlonipho omnye komnye?
Indlela Yokuzibophelela Ngokupheleleyo
Ngaba ukuzibophelela kusisigqibo sobuyatha okanye kufana neankile eqinisa umtshato?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
1 UPawulos, umpostile+ kaKristu Yesu ngokuthanda kukaThixo, noTimoti+ umzalwana wethu, ubhalela ibandla likaThixo eliseKorinte, ndawonye nabo bonke abangcwele+ abakulo lonke elaseAkhaya:+
2 Ngamana ningaba nobubele obungasifanelanga noxolo oluvela kuThixo uBawo wethu neNkosi uYesu Kristu.+
3 Makabongwe uTHIXO noYise+ weNkosi yethu uYesu Kristu, uYise onenceba+ noTHIXO wentuthuzelo yonke,+
4 osithuthuzelayo kuyo yonke imbandezelo yethu,+ ukuze sikwazi ukuthuthuzela+ abo bakulo naluphi na uhlobo lwembandezelo ngayo intuthuzelo nathi ngokwethu esithuthuzelwa ngayo nguThixo.+
5 Kuba kanye njengoko iimbandezelo ngenxa kaKRISTU ziphuphuma kuthi,+ ngokunjalo nentuthuzelo esiyifumanayo iyaphuphuma ngoKRISTU.+
6 Ngoko ke, xa sibandezeleka, oko kuyintuthuzelo nosindiso kuni;+ naxa sithuthuzelwa, oko kukuze nani nithuthuzeleke ukuze nikwazi ukunyamezela iimbandezelo ezifana nezethu.+
7 Yaye ngoko ithemba lethu ngani alixengaxengi, kuba siyazi ukuba njengoko nidlelana nathi ngeembandezelo, nikwadlelana nathi nangentuthuzelo.+
8 Kuba asifuni ningazi, bazalwana, ngembandezelo esaba nayo kwisithili saseAsiya,+ ukuba sasikwingcinezelo engaphaya kwamandla ethu, kangangokuba sasingaqinisekanga kwanangobomi bethu.+
9 Enyanisweni, savakalelwa kukuba sasifumene isigwebo sokufa. Oku kwakungenjongo yokuba singazithembi thina,+ kodwa sithembele kuTHIXO ovusa abafileyo.+
10 Wasihlangula entweni enkulu kangako enjengokufa yaye uyasihlangula nangoku;+ kwaye sinethemba lokuba usaya kusihlangula ngokubhekele phaya.+
11 Nani ninokunceda ngokusenzela isikhungo,+ ukuze babe baninzi abasibulelelayo+ kuba siye senzelwa ububele ngenxa yemithandazo yabaninzi.+
12 Sineqhayiya, kwaye nesazela sethu siyasingqinela+ ukuba, siye saziphatha ngobungcwele nokunyaniseka kobuthixo phakathi kwabantu behlabathi, ngokukodwa ke phakathi kwenu, kungekhona ngobulumko benyama+ kodwa ngobubele obungasifanelanga bukaThixo.
13 Kuba ngokwenene asinibhaleli ezinye izinto ngaphandle kwezo nizazi kakuhle neniziqondayo; nendithemba ukuba niya kuqhubeka niziqonda kude kube sekupheleni,+
14 kanye njengoko niqonda, ukusa kumkhamo othile, ukuba siliqhayiya lenu,+ kanye njengoko nani niza kuba lelethu ngemini yeNkosi yethu uYesu.+
15 Njengoko ndinale ntembelo, bendizimisele ngaphambili ukuza kuni,+ ukuze nivuye okwesihlandlo sesibini,+
16 ndize ekusukeni kwam kuni ndiye eMakedoni,+ ndiphinde xa ndivela eMakedoni+ ndibuyele kwakuni, nize nindikhaphe+ umganyana ukuya kwelakwaYuda.
17 Kaloku, xa ndandizimisele ukwenza oko, ndandingaqhuli,+ andibi kunjalo? Okanye izinto endizicebayo, ndiziceba ngokwenyama na,+ ukuze kum “uEwe abe nguEwe” “noHayi abe nguHayi”?+
18 Kodwa kunokuthenjelwa kuThixo ukuba uEwe wethu akangoHayi.
19 Kuba uNyana kaThixo,+ uKristu Yesu, esashumayela ngaye phakathi kwenu, oko kukuthi, mna noSilvano noTimoti,+ akazange abe nguEwe ukanti enguHayi, kodwa uEwe uye waba nguEwe kuye.+
20 Kuba kungakhathaliseki ukuba zininzi kangakanani na izithembiso+ zikaThixo, ziye zaba nguEwe ngaye.+ Ngoko ke kwangaye kuthiwa “Amen”+ kuThixo ukuze azukiswe ngathi.
21 Kodwa lowo usiqinisekisayo ukuba thina nani singabakaKristu nalowo usithambisileyo+ nguThixo.
22 Ukwabeke netywina+ lakhe kuthi yaye ubeke umqondiso+ woko kuzayo, oko kukuthi, umoya,+ ezintliziyweni zethu.
23 Ke kaloku ndibiza uThixo ukuba abe lingqina+ nxamnye nomphefumlo wam ukuba isizathu sokuba ndingekezi eKorinte kukwazelelela+ nina.
24 Asikuko ukuba siziinkosi+ phezu kokholo lwenu, kodwa singabasebenzi abangamadlelane+ ukuze nibe novuyo, kuba nimi+ ngokholo lwenu.+
Yithumele
Yithumele
2 Korinte 1
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=47&Chapter=1&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D47%26Chapter%3D1%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
8 Ngaloo mini uKumkani uAhaswerosi wanika ukumkanikazi uEstere indlu kaHaman,+ lowo ubonakalisa ubutshaba kumaYuda;+ waza uMordekayi wafika phambi kukakumkani, ngenxa yokuba uEstere wayemxelele ukuba uyintoni kuye.+
2 Wandula ke ukumkani wawushenxisa umsesane wakhe wokutywina+ awayewuthabathe kuHaman, wawunika uMordekayi; waza uEstere waya kumbeka uMordekayi endlwini kaHaman.+
3 Ngaphezu koko, uEstere wathetha kwakhona phambi kukakumkani waza wawa phambi kweenyawo zakhe walila, wacela+ ubabalo kuye ukuba abususe ububi+ bukaHaman umAgagi necebo lakhe+ awayelenzile nxamnye namaYuda.+
4 Wandula ke ukumkani wamolulela uEstere intonga yobukhosi yegolide,+ wasukuma uEstere wema phambi kukakumkani.
5 Ke kaloku wathi: “Ukuba kubonakala kulungile kukumkani, yaye ukuba ndifumene ubabalo+ phambi kwakhe kwaye le nto ifanelekile phambi kukakumkani kwaye ndilungile emehlweni akhe, makubhalwe kurhoxiswe amaxwebhu abhaliweyo,+ icebo likaHaman unyana kaHamedata umAgagi,+ lawo wawabhalayo ukuba kutshatyalaliswe amaYuda+ akuwo onke amaphondo kakumkani.+
6 Kuba ndiya kukunyamezela njani na ukuba ndikhangele intlekele eza kufikela abantu bakowethu, yaye ndiya kukunyamezela njani na ukuba ndikhangele ukutshatyalaliswa kwezalamane zam?”
7 Ngoko uKumkani uAhaswerosi wathi kukumkanikazi uEstere nakuMordekayi umYuda: “Khangela! Indlu kaHaman ndiyinike uEstere,+ kwaye yena bamxhomile esibondeni,+ ngenxa yokuba eye wasolula isandla sakhe nxamnye namaYuda.
8 Yaye nina bhalani ngokwenu egameni lamaYuda okulungileyo emehlweni enu ngegama likakumkani+ nize niyitywine ngomsesane wokutywina kakumkani; kuba umbhalo obhalwe ngegama likakumkani waza watywinwa ngomsesane wokutywina kakumkani akunakwenzeka ukuba urhoxiswe.”+
9 Ngako oko oonobhala+ bakakumkani babizwa ngelo xesha ngenyanga yesithathu, oko kukuthi, inyanga kaSivan, ngomhla wamashumi amabini anesithathu kuyo; kwaye umbhalo wahamba ngokuvisisana nako konke oko uMordekayi wayekuyalele amaYuda namabamba+ neerhuluneli neenkosana zamaphondo ukusuka eIndiya ukuya eTiyopiya, amaphondo alikhulu elinamashumi amabini anesixhenxe,+ kwiphondo ngalinye ngesimbo salo sokubhala+ nakwisizwana ngasinye ngolwimi lwaso,+ nakumaYuda ngesimbo sawo sokubhala nangolwimi lwawo.+
10 Wabhala ngegama likaKumkani+ uAhaswerosi waza watywina+ ngomsesane wokutywina+ kakumkani yaye amaxwebhu abhaliweyo wawathumela ngesandla sabathwali besigidimi bekhwele emahasheni,+ amahashe athwala isigidimi asetyenziswa kwinkonzo yasebukhosini, amankonyana eemazi zamahashe ezinamendu,
11 lawo ukumkani wayewanike amaYuda awayekwizixeko ezahlukahlukeneyo ukuba azihlanganise+ amele imiphefumlo yawo, ukuze abhubhise, abulale wonke umkhosi wabantu+ namaphondo awayebonakalisa ubutshaba kuwo, abantwana nabafazi, nokuze aphange amaxhoba abo,+
12 ngosuku+ olunye kuwo onke amaphondo kaKumkani uAhaswerosi, ngosuku lweshumi elinesithathu+ ngenyanga yeshumi elinesibini, oko kukuthi, inyanga enguAdare.+
13 Umbhalo+ okhutshelweyo wawuza kusiwa kuwo onke amaphondo ahlukahlukeneyo njengomthetho, uvakaliswe kuzo zonke izizwana, ukuze amaYuda alungele lo mhla ukuba aziphindezelele+ kwiintshaba zawo.
14 Bona abathwali besigidimi,+ bekhwele kumahashe okuthwala izigidimi awayesetyenziselwa inkonzo yasebukhosini, baphuma bekhawulezile+ ngokuqhutywa lilizwi likakumkani; yaye umthetho ngokwawo wawiswa kwinqaba iShushan.+
15 Ke yena uMordekayi, wemka phambi kukakumkani ekwisivatho sasebukhosini+ esiluhlaza neselinen, nesithsaba esikhulu segolide, nengubo yokwaleka yelaphu elicikizekileyo,+ neyoboya obudaywe bamfusa bubomvu.+ Yaye isixeko saseShushan sadanduluka kabukhali kwaye sasinovuyo.+
16 Kwabakho ukukhanya nemihlali nokugcoba+ nembeko kumaYuda.
17 Yaye kuwo onke amaphondo ahlukahlukeneyo nakuzo zonke izixeko ezahlukahlukeneyo naphi na apho ilizwi likakumkani nomthetho wakhe wawufikelela khona yayiyimihlali nemigcobo kumaYuda, isidlo+ nomhla olungileyo; yaye abaninzi kwizizwana+ zelizwe babezivakalisa njengamaYuda,+ kuba babefikelwe kukunkwantya+ ngenxa yamaYuda.
Yithumele
Yithumele
Estere 8
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=17&Chapter=8&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D17%26Chapter%3D8%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
JANUWARI 21, 2015
EPOLAND
Abasindayo Kwintolongo YaseAuschwitz Baza Kubhiyozela Iminyaka Eyi-70 Yenkululeko NamaNgqina KaYehova Aza Kube Ekhunjulwa
KWISIXEKO saseWarsaw, ePoland—NgoJanuwari 27, 2015, amawaka-waka abantu aza kube ezokuzimasa umbhiyozo weminyaka eyi-70 yenkululeko yabo babevalelwe kwintolongo yaseAuschwitz yamaNazi aseJamani. Kule ntolongo kwakungayi zibuyayo, yayisetyenziselwa ukucim’ igama iintlanga ezazingafunwa ngamaNazi, yaye kuyo kwakutshutshiswa namaNgqina kaYehova.
Lo mcimbi uququzelelwa yiAuschwitz-Birkenau State Museum neInternational Auschwitz Council. Kuza kube kukho uBronisław Komorowski ongumongameli wasePoland kunye nezinye izidwesha ezisuka kwamanye amazwe. Lo mcimbi uza kusasazwa nakwi-intanethi.
Le ntolongo ikummandla waseOświęcim ePoland, isixeko esaba phantsi kwamaNazi ebudeni beMfazwe Yehlabathi Yesibini. Ekuqaleni, yayiyinkampu yoxinaniso okanye intolongo yamaJamani yaye ngoJuni ka-1940 kwakusele kuvalelwe amabanjwa amalunga nayi-700 asePoland. Yanda ngokukhawuleza yaneenkampu ezingaphezu kweziyi-40 zokuvalela amabanjwa. Kwakukho namagumbi amane ekwakufakwa kuwo amabanjwa amalunga nayi-20 000 ngosuku, aze atyhefwe ngerhasi! Kunokwenzeka ukuba ebudeni beminyaka emihlanu ikho le ntolongo, kwathothoza abantu abayi-1.1 miliyoni kunye namaNgqina kaYehova angaphezu kwayi-400.
Iwebhsayithi yeAuschwitz-Birkenau State Museum ithi: “Akukho zincwadi zakudala zithetha kangako ngamaNgqina kaYehova (okanye Abafundi BeBhayibhile njengokuba ayebizwa njalo) avalelwa ngenxa yokholo lwawo. Kufuneka yaziwe into yokuba anyamezela aza ahlala ethembekile phantsi kweemeko ezingaginyisi-mathe.” Iingxelo zibonisa ukuba amaNgqina kaYehova ayephakathi kwamabanjwa okuqala ukuthothoza kule ntolongo, okubuhlungu kukuba angaphezu kwayi-35 pesenti afela apho.
Kwangeminyaka yoo-1933 urhulumente wamaNazi wayesele ewajonge ngezikhondo zamehlo amaNgqina kaYehova wade wavala nentlangano yawo kulo lonke elaseJamani. Iinkolelo zamaNgqina zazingqubana nezamaNazi. Ngokomzekelo amaNgqina ayengamkhahleli uHitler wamaNazi, kuba ekholelwa ukuba oko kuya kuthetha ukuba akathembekanga kuThixo. Kwakhona ayesala ukwenza nantoni na edibene nomkhosi wemfazwe, loo nto ke ifana nqwa nokuwanyol’ esweni amaNazi. UAndrzej Szalbot owavalelwa eAuschwitz ngo-1943 elityendyana nje elina-19 uthi: “Kwakungaxoxwa nokuxoxwa xa ungafuni ukuya emkhosini wawuthothoziswa kwesimnyama.” AmaNgqina kaYehova ayehlala ethenjiswa ngenkululeko, ukuba nje anokutyobela uxwebhu oluthi akasafuni kuba ngamaNgqina yaye iimfundiso zawo zibubuxoki. Lo kaSzalbot wala ukutyobela olo xwebhu.
Iingxelo zamaNazi zibhekisa kumaNgqina kaYehova njenge-“IBV,” aba nobumba basisishunqulelo segama lentlangano yawo, xa liphelele eli gama ngesiJamani lithi, Internationale Bibelforscher-Vereinigung, ngesiNgesi lithi, International Bible Students Association. AmaNazi ayefuna amaNgqina anxibe oonxantathu abamfusa. Amanye amaNgqina ayewabona ngaloo nxantathu abazalwana bawo. Ayedibana ngengokuhlwa nganye ukuze akhuthazane. Kwakudityanelwa emfihlekweni namabanjwa ayenomdla eBhayibhileni. Uninzi lwawo lwaba ngamaNgqina kaYehova ngoxa ekule ntolongo.
Ngentsasa yangoMgqibelo, ngoJanuwari 27, 1945, umkhosi weSoviet Union waseRashiya wagaleleka ufun’ undikho eOświęcim. Ngentsimbi yesithathu emva kwemini, kwakusele kukhululwe amabanjwa amalunga nayi-7 000 kwiinkampu ezintathu iAuschwitz I, iAuschwitz II (eBirkenau), neAuschwitz III (eMonowitz).
UStanisław Zając oliNgqina likaYehova, wayephakathi kweso sihlwele esagxothwa kwinkampu eseAuschwitz. Lo kaZając nabanye abamalunga nabayi-3 200 bemka kwinkampu ekuthiwa yiJaworzno baza bahamba kwindlela eyayinekhephu elininzi. Kuqikelelwa ukuba bangaphantsi kwe-2 000 abasindayo kolo hambo lweentsuku ezintathu oluya kwenye intolongo eseBlechhammer. Xa ebalisa ngedabi elaligquba ngelo xesha ngoxa yena nabanye besazimele, lo kaZając uthi: “Sasiziva iinkanunu kodwa singenasibindi sokukroba ukuba zezeliphi icala. Ngentsasa elandelayo, safumanisa ukuba zezaseRashiya. . . . Umkhosi waseRashiya wawuzalise yonke indawo uzama ukuqhushumbisa le ntolongo sasikuyo, yabe ke iphela ngolo hlobo intlungu yokuba senkampini.”
Kulo nyaka, ngoJanuwari 27, kuza kubakho imiboniso ehlabathini lonke yalo mbhiyozo weminyaka eyi-70 yenkululeko yentolongo yaseAuschwitz.
Fowunela:
UJ. R. Brown, Office of Public Information, tel. +1 718 560 5000
EJamani: UWolfram Slupina, tel. +49 6483 41 3110
EPoland: URyszard Jabłoński, tel. +48 608 555 097


text:
JUNI 3, 2015
ERASHIYA
Isebe Lezobulungisa Libhalisa AmaNgqina KaYehova EMoscow
NgoMeyi 27, 2015, isebe lezobulungisa laseRashiya liye labhalisa ngokusemthethweni amaNgqina KaYehova eMoscow. Abhaliswe kwiminyaka ephantse ibe mihlanu emva kokuba iNkundla Yamalungelo Abantu YaseYurophu ithe isigqibo senkundla yaseMoscow sokuchitha umbutho osemthethweni wamaNgqina, asikho mthethweni.
Emva kweminyaka kuxoxwa, iNkundla YeNgingqi YaseGolovinskiy, eMoscow, yenza isigqibo sokuwuphelisa umbutho osemthethweni wamaNgqina ngo-2004. Ngo-2010, iNkundla Yamalungelo Abantu YaseYurophu yayalela iRashiya ukuba ilungise lo monakalo ngokuphinda ibhalise umbutho wamaNgqina ize iwuhlawule. Urhulumente waseRashiya wahlawula kodwa kungona awubhalisayo umbutho wamaNgqina.


text:
FUNDISA ABANTWANA BAKHO
UYesu Kristu
—Ngaba Ulusana Okanye NguKumkani Onamandla?
NgoDisemba, abantu abaninzi emhlabeni wonke babona imifanekiso kaYesu elusana. Usemkhumbini, indawo ekwakugcinwa kuyo ingca eza kutyiwa zizilwanyana. Kodwa ngaba sifanele sicinge ngoYesu elusana nje?— * Makhe sifunde ngeyona ndlela esifanele sicinge ngayo. Sinokufunda kwinto eyenzeka kwiqela labalusi ababesendle ngobunye ubusuku ngaseBhetelehem.
Bathi abalusi bengalindelanga, kuthi gqi ingelosi. Ithi: “Nizalelwe namhlanje uMsindisi, onguKristu iNkosi.” Le ngelosi ibaxelela nokuba baya kufumana uYesu ‘esongelwe ngezithandelo zelaphu, elele emkhumbini.’ Kusenjalo, kuthi gqi nezinye iingelosi ezininzi zize ‘zidumise uThixo.’
Ubunokuthini xa usiva iingelosi zidumisa uThixo?— Abalusi bayavuya! Bathi: “Masihambe ngandlela zonke kwangoku siye eBhetelehem size siyibone le nto yenzekileyo.” Bafika babone “uMariya kwakunye noYosefu, nosana lulele emkhumbini.”
Kukhawuleza kufike nabanye abantu eBhetelehem kwindawo abakuyo uMariya noYosefu. Bayothuka bonke xa abalusi bebaxelela into eyenzekileyo. Awuvuyi wena xa usazi izinto ezintle kangaka?— Sonke thina bathanda uThixo siyavuya. Masibone ukuba kutheni ukuzalwa kukaYesu kuvuyisa kangaka. Ukuze sibone oku, masiqale sibone oko kwenzekayo ngaphambi kokuba uMariya atshate.
Ngenye imini, ingelosi ekuthiwa nguGabriyeli ityelela uMariya. Imthembisa ukuba uza kuba nomntwana ‘oya kuba mkhulu, abizwe ngokuba nguNyana wOyena Uphakamileyo, kwaye uya kulawula njengokumkani, yaye ubukumkani bakhe abuyi kuba nasiphelo.’
UMariya ufuna ukwazi ukuba kuza kwenzeka njani oku kuba akazange alale nandoda. UGabriyeli uthi: ‘Amandla Oyena Uphakamileyo aya kukusibekela. Kwanoko kuzalwayo kuya kubizwa ngokuba kungcwele, uNyana kaThixo.’ Yayingummangaliso ukuthatha uNyana kaThixo ezulwini umfake kwisibeleko sikaMariya ukuze akhule abe lusana!
Ukhe uyibone imifanekiso yamadoda amathathu ekuthiwa zizilumko eze kusana olunguYesu ehamba kunye nabalusi?— Ngexesha leKrismesi ixhaphakile le mifanekiso. Kodwa ayichananga. Loo madoda ayengezozilumko kodwa ayengabavumisi ngeenkwenkwezi, nto leyo engafunwayo nguThixo. Masibone ukuba kwenzeka ntoni xa befika. IBhayibhile ithi: “Xa bangena endlwini bambona umntwana oselula ekunye noMariya unina.” Ngelo xesha uYesu wayengaselosana; wayengumntwana ohlala noYosefu noMariya endlwini!
Abavumisi ngeenkwenkwezi bamfumana njani uYesu?— Bakhokelwa ‘yinkwenkwezi,’ eyaqala yabasa kuKumkani uHerode eYerusalem kunokuba ibase eBhetelehem. IBhayibhile ithi uHerode wayefuna ukumfumana uYesu ukuze ambulale. Nanku ke umbuzo. Ucinga ukuba ngubani owenza into engathi yinkwenkwezi eyakhokelela abavumisi ngeenkwenkwezi kuHerode?— YayingengoThixo oyinyaniso, uYehova, kodwa yayilutshaba lwakhe uSathana uMtyholi!
Nangoku, uSathana uzama ukwenza abantu bacinge ukuba uYesu lusana nje olungakwazi ukuzenzela nto. Kodwa ingelosi uGabriyeli yathi kuMariya: ‘Uya kulawula njengokumkani, yaye ubukumkani bakhe abuyi kuba nasiphelo.’ Ngoku uYesu ulawula njengoKumkani ezulwini, ibe kungekudala uza kutshabalalisa zonke iintshaba zikaThixo. Lilonke, uYesu akalulo usana, kodwa nguKumkani yaye simele sichazele abanye ngoko.
Funda EBhayibhileni Yakho
^ isiqe. 3 Ukuba ufunda nomntwana, isikhewu senzelwe ukuba umvumele aphendule.
Funda Okungakumbi
Ngubani UYesu Kristu?
Funda ngesizathu sokuba uYesu enguMesiya othenjisiweyo, imvelaphi yakhe nesizathu sokuba ekuphela koNyana ozelweyo.
Intlawulelo—Esona Sipho Sikhulu SikaThixo
Yintoni intlawulelo? Unokungenelwa njani kuyo?